Predsjednik Srbije Boris Tadić izjavio je danas da Srbiju čeka teška godina u kojoj treba rješavati strukturne probleme i da vanredne parlamentarne izbore iniciraju oni koji su u prethodnim godinama stvorili probleme koje Vlada sada mora da rješava.\nOn je poručio da neće reći ništa novo ako kaže da se u Srbiji izuzetno teško živi i da su problemi slični i u većini evropskih zemalja, pogotovo na njenom jugoistoku.\nPrema njegovim riječima, činjenica da je Vlada primjenila mjere za ublažavanje ekonomske krize i njima ublažila efekte, što je dovelo do toga da su ukupni parametri domaće ekonomije bolji nego u nekim zemljama EU, jeste činjenica koja, ipak, neće učiniti srećnim građane Srbije.\n"To ne znači da su građani rešili svoje probleme. Moram da kažem da će 2010. godina biti izuzetno teška godina u kojoj ćemo se suočiti sa strukturnim problemima. Zato krizu moramo da iskoristimo da rešimo strukturne probleme", naglasio je Tadić, koji je i lider Demokratske stranke /DS/.\nNa današnjoj sjednici Glavnog odbora DS-a, Tadić je naveo da se u posljednje vrijeme pojavljuju inicijative za raspisivanje vanrednih parlamentarnih izbora, ali da izbore traže oni koji su u prethodnim godinama stvorili probleme koje Vlada danas mora da rješava.


Tarot karta dana: simbolika sudbine za 22. avgust 2018. godine | Sensa\nTarot karta dana: simbolika sudbine za 22. avgust 2018. godine 0 Podeli PODELI TWEET POŠALJI E-MAIL\n22.08.2018. / 10:53 10:58\nTarot karta dana za 22. avgust 2018. godine - Paž diskova - podseća da je budućnost samo u našim rukama. Ovo je karta znanja i moćne energije, a ukoliko je usmerite na nešto korisno, očekuje vas velika pobeda u budućnosti. Sledi monoton period, odnosno vreme pripreme za bolje dane, ali ne dozvolite da zbog monotonije napravite grešku koja će ugroziti vaš dosadašnji trud na poslu i na polju ljubavi.\nNa poslu vas očekuje previše radnih zadataka, a dobra organizacija je jedino rešenje. Na ljubavnom planu osećate zamor, ali ukoliko uložite kreativnost i maštu, ponovo ćete osetiti romantičnu čaroliju. Imate priliku da zaradite dodatan novac!\nUsamljeni Lavovi sve više počinju da provode vreme sa jednom zanimljivom osobom koju su nedavno upoznali, ali on ne zna da vi sa njim želite nešto više od prijateljstva. Sačekajte da se dobro upoznate i predstavite se u najboljem svetlu, a onda mu otkrijte svoje osećanja. Ne obazirete se na toksične komentare kolega, već vredno radite na završetku jednog velikog poslovnog projekta. Vaša posvećenost neće proći nezapažena, a danas, šta god da uradite, u vašoj sudbini zapisan je uspeh.


Kvalitet vode u reci Krivaji bi u bliskoj budućnosti mogao da se poboljša - Naša Mesta\nNaslovna Ekološki sat Mali Iđoš Kvalitet vode u reci Krivaji bi u bliskoj budućnosti mogao da se...\nFoto: Vojvođanska zelena inicijativa/Printscreen Reka Krivaja\nO problemima zagađenosti reke Krivaje koja protiče kroz Mali Iđoš, razgovarali smo sa Šandorom Orosijem, rukovodiocem odeljenja za privredu, poljoprivredu, zaštitu životne sredine i komunalno-pravne poslove u Opštini Mali Iđoš.\nOrosi je izjavio da Opština Mali Iđoš nema razvijenu privredu, pa samim tim i ne predstavlja velikog zagađivača reke Krivaje, ističući i da je u toku izgradnja postrojenja za prečišćavanje otpadnih voda i glavnog kolektora, čime bi i kvalitet vode u reci Krivaji u bliskoj budućnosti mogao da se poboljša.\nOn je objasnio da velika industrijska postrojenja na izlazu iz Bačke Topole, u reku Krivaju godinama ispuštaju otpadne vode i da je od 2. aprila ove godine voda boljeg kvaliteta u odnosu na prethodni period i da je vidno obnovljen biljni i životinjski svet.\n– Dobili smo informacije od meštana iz Bajše da je na njihovoj teritoriji primećena povećana zagađenost reke Krivaje i to sa pojavom promenjene boje u sivo-belu i potpune zamućenosti, pored toga neprijatni mirisi se šire u neposrednoj blizini obale, a na površini vode je stvorena kora, objasnio je Orosi.\nOn je istakao da se situacija ponavlja već duži niz godina i da je tim povodom zabrinutost građana velika, te da Opština šalje prijave nadležnoj Inspekciji za zaštitu životne sredine.\nNajveći problem u Opštini Mali Iđoš predstavljaju zagađivači koji se nalaze uzvodno od opštine. Prilikom pojave zagađenja, zamućenosti ili neprijatnih mirisa opština prijavu zagađenja prosleđuje nadležnoj Pokrajinskoj inspekciji za zaštitu životne sredine.\nOdržavanje obale reke Krivaje vrše nadležno Komunalno preduzeće Opštine Mali Iđoš i JKP Vode Vojvodine.\nPrethodni tekstRok za 4. ratu poreza 15. novembar\nSledeći tekstSrbija je uspešno predsedavala Regionalnoj školi za javnu upravu\nKabasti otpad se na teritoriji Opštine Mali Iđoš odlaže u nesanitarnoj...


Novac i u Zlatiborski okrug za prevenciju i uklanjanje divljih deponija - Radio Luna\nPočetna Iz prve ruke Bajina Bašta, Požega, Kosjerić, Arilje Novac i u Zlatiborski okrug za prevenciju i uklanjanje divljih deponija\nIz prve rukeBajina Bašta, Požega, Kosjerić, AriljeUEko\nProjekti Užica, Priboja, Nove Varoši, Prijepolja i Bajine Bašte, preliminarno, među 43 odobrena projekta od ukupno 91 prijavljenih učesnika na javnom konkursu Ministarstva zaštite životne sredine za dodelu novca za projekte prevencije nelegalnog odlaganja otpada i uklanjanje u 2021. godini.\nMinistarstvo zaštite životne sredine je odobrilo Gradu Užicu 1, 2, miliona, od traženih četiri, za projekat Uklanjanje divljih deponija i plutajućeg otpada i uspostavljanje uslova za propisno sakupljanje, odvoz i deponovanje otpada u slivu akumulacije Vrutci.\nPodsetimo, članica Gradskog veća zadužena za zaštitu životne sredine, energetsku efikasnost i turizam Nada Jovičić je u aprilu navela za Radio Lunu da je prošle godine u slivnom području akumulacije Vrutci, na potezu od Stapara do Kremana, postavljeno 12 kontejnera od 1, 1 m³.\n– Takođe su postavljene table upozorenja o zabrani odlaganja otpada na lokacijama koje su u prethodnom periodu bile na udaru nesavesnih građana. Zanimljivo je to da je na ovaj način u 2020. godini prikupljeno 172 tone otpada više u odnosu na 2019. godinu, navela je tada Nada Jovičić(Foto arhiva J.P.)\n– Lečeći uzrok, a ne posledicu, stvorićemo uslove da na našoj teritoriji ima sve manje neodgovornog odlaganja otpada, istakla je u aprilu gradska većnica Nada Jovičić ne navodeći tačan broj divljih deponija na teritoriji Užica.\nNovac i pojedinim opštinama Zlatiborskog okruga\nPrema objavljenoj preliminarnoj rang listi, sa oko 3,8 miliona, Ministartsvo će podržati projekat Opštine Prijepolje Uklanjanje divljih deponija kao instrument zaštite životne sredine na teritoriji te opštine.\nViše od 2, 1 miliona dinara, prema preliminarnoj rang listi, Ministarstvo je opredelilo za uklanjanje divljih deponija u Priboju.\nZa uređenje divljih deponija na teritoriji opštine Nova Varoš, ta lokalna samouprava, kako je preliminarno najavljeno, trebalo bi da dobije 1, 6 miliona dinara.\nMinistarstvo je opredelilo da sa 700 000 dinara podrži projekat Čuvajmo našu baštu za koji je Opština Bajina Bašta tražila oko 2, 7 miliona.\nZa projekat uklanjanja nelegalno odloženog otpada i prevenciju daljeg nelegalnog odlaganja otpada na teritoriji Arilja, ta opština je tražila oko 3, 9 miliona. Našla se ispod liste odobrenih projekata, uz oko 20 prijavljenih zbog utrošenih, odnosno raspodeljenih raspoloživih sredstava za sprovođenje javnog konkursa.\nProjekat Opštine Sjenica nije razmatran i na listi je lokalnih samouprava čije su prijave bile neblagovremene, neuredne i nepotpune.\nDo petka učesnici Javnog konkursa imaju pravo uvida u podnete zahteve i priloženu dokumentaciju. Mogu do srede elektronskom poštom podneti primedbu na Preliminarnu rang listu.\nPodsetimo, Ministarstvo zaštite životne sredine je ukupno opredelilo 74.986.000 dinara iz Zelenog fonda Republike Srbije kako bi, posredstvom Javnog konkursa, podržalo projekte lokalnih samouprava koji se odnose na sprečavanje nelegalnog deponovanja otpada i prevenciju nastajanja novih divljih deponija u 2021. godini.\nJavni konkurs, Ministarstvo je raspisalo 7. juna.


Mora da sruši ilegalno sagrađen zamak vrijedan 57 miliona eura – The PRESTIGE\nGlamour 30.03.2019. dvorac, francuska\nFrancuska je poznata po zamcima i istorijskim zdanjima širom zemlje, ali kada je jedan čovjek sagradio svoju rezidenciju u renesansnom stilu u predivnom kutku na južnoj obali, sud je odlučio da zdanje mora da se sruši jer je ilegalno sagrađeno.\nTrgovcu nekretninama Pjeru Diteru, u čijem se vlasništvu nalazi zamak blizu grada Gras u južnoj Francuskoj, sud je dao rok od 18 mjeseci da sruši zdanje, a prijeti mu i novčana kazna od 200.000 eura, prenosi Si-En-En.\n“Gospodin Diter je optužen da je gradio na zaštićenom zemljištu bez dozvole, adaptiravši kuću koja je tu prethodno stajala u zamak”, rekao je Pjer-Žan Gori, državni tužilac departmana Primorski Alpi.\nDiter je od obične kuće na tom posjedu sagradio prostranu rezidenciju sa više građevina, 18 apartmana, bazenom, fontanama, vrtovima i dva mjesta za slijetanje helikoptera.\nЈedna od građevinskih kompanija koja je učestvovala u radovima već je kažnjena sa 200.000 eura, a druga sa 50.000 eura.


Vinski turizam u svetskom fokusu - vino.rs\nnedelja, 25 septembar 2016 11:09\nGeneralni sekretar UNWTO\nDrevni manastiri i još stariji podrumi\nUpravo iz tog razloga umesto Francuske, Italije, Španije ili Australije za domaćina održavanja ovog veoma značajnog skupa strateški je odabrana jedna od bivših republika SSSR-a, Gruzija. To nije učinjeno nasumično jer se svetski stručnjaci većinom slažu da je Gruzija kolevka proizvodnje vina u svetu. Prema arheološkim nalazima, istorija vinarenja se u ovoj državi može pratiti osam milenijuma unazad. Konferencija UNWTO (United Nations World Tourism Organisation) okupila je eksperte i industrijalce da učine napor i razviju prototip vinskog turističkog modela koji bi integrisao vinarije u smislu očuvanja lokalnog kulturnog, ekonomskog, socijalnog i prirodnog nasleđa.\nKvareli, jedan od vinskih tunela\nPojedini delovi konferencije odigrali su se u raznim vinarijama regiona Kakheti, najvećeg vinogradarskog regiona u Gruziji. U Kakhetiju uspeva 80% gruzijskog grožđa i gotovo sva svetski odlikovana vina i brendiji se proizvode baš ovde, drevnim tehnikama koje održavaju mali farmeri generacijama unazad. Posebno je zanimljiva bila šetnja 7,7 kilometara dugim vinskim tunelom Gvirabi u Kaukasus planini gde je nekada čuvano svo vino iz Kakhetija, kao i poseta manastiru Alaverdi sa vinskim podrumom iz VII veka u kome se čuva 50 jajolikih originalnih „kvevri”, posuda za odležavanje vina iz tog perioda.\nKonferenciji je prisustvovalo preko dvesta učesnika, ministara, predstavnika turističkih i drugih organizacija iz pedesetak zemalja, a Teleb Rifai, Generalni sekretar UNWTO upoznao se sa čudesnim vinskim podrumima, gostoljubivim domaćinima, te jedinstvenim drevnim načinima proizvodnje i čuvanja vina. I vinima, naravno.


Fudbal - Poslednje bitke pred dugu pauzu\nNapisano u kategoriji Fudbal, 22 novembra, 2013\nZavesa na jesenji deo sezone Prve južnobanatske lige spušta se ove nedelje, 24.novembra 2013.godine, a pančevački Železničar će u lokalnom derbiju biti gost Mladosti u Omoljici. Ohrabren ubedljivom pobedom u prethodnom kolu i prekidom serije od tri neuspeha, tim sa sportskog centra će na ovom teškom gostovanju pokušati da trijumfalno okonča prvi deo prvenstva, a možda čak i sa prvog mesta ode na zimsku pauzu.\nTrener „Želje“ Damir Stanimirović najavio da će njegova ekipa ići na pobedu:\n„U Omoljici želimo da pokažemo kvalitet koji nas je krasio do 11. kola, do kada smo bili prvi na tabeli. Tamo očekujem od mojih momaka da budu na vrhunskom nivou i odigraju najbolju utakmicu do sada. Idemo da uzmemo sva tri boda i da, mislim, završimo polusezonu kao drugi“\nMladost iz Omoljice pred poslednji okršaj jesenjeg dela zauzima četvrto mesto, dok je Železničar jedan stepenik ispred njih sa bodom više. Bolje plasirani od njih su samo Sloga Plandište i Radnički Baranda, a upravo ova dva kluba će se sastati u još jednom derbiju vrlo zanimljivog 15.kola.


Foto: FS SRBIJE | Futsaleri Srbije namučili prvaka Evrope i svijeta\nVedran Radenović 20.01.2022 14:03\nFutsaleri Srbije u prvom meču Prvenstva Evrope u Nizozemskoj su poraženi od aktuelnog prvaka Evrope i svijeta, Portugala, rezultatom 2:4 (2:2).\nSrbija je u premijerni meč ušla osjetno hendikepirana bez nekoliko standardnih igrača zbog povrede i virusa korona, ali i pored te činjenice nadigrala je Portugal u prvom dijelu utakmice.\n"Dobro smo ušli u meč, prvih petnaest minuta nadigrali Portugal, imali više nego očekivan rezultat. Došlo je do pada, neke greške su se ponovile. U nastaku se osetilo odsustvo velikog broja naših igrača, Rajčevića, Lazarevića, Aleksića…Sa njima bi ovo bila sasvim drugačija priča. U nastavku smo i malo fizički pali. Uglavnom, znali smo da će biti teška utakmica, znali smo da i taj deficit u kadru može da nam napravi problem", rekao je Dejan Majes.\nImali su "orlovi" u jednom trenutku dva gola prednosti, ali presudio je onda veći fond igrača. I prije ovog duela, s obzirom na okolnosti, izabranici selektora Dejana Majesa realnu šansu za prolaz u nokaut fazu takmičenja tražiće u naredna dva meča protiv Ukrajine i Holandije.\n"Sada je važno da se kompletiramo i spremno dočekamo naredna dva presudna meča. Protiv Portugala se nismo obrukali, nikome nije lako igrati ako nemaš u sastavu nekoliko standardnih igrača. Verujem da ćemo protiv Ukrajine i Holandije pokazati pravo lice, imamo kvalitet, znamo šta želimo i možemo. Cilj nam je plasman u nokaut fazu, uveren sam da nam je tamo mesto", dodao je Dejan Majes.


ОПРЕЗ: Зараза прети из јаја са тезги?!\nOPREZ: Zaraza preti iz jaja sa tezgi?!\nLetnja žega unela je strah među redovne posetioce gradskih pijaca, koji se osim voćem i povrćem, ovde snabdevaju i mesom, jajima i mlečnim proizvodima.\nProdaja osetljivih namirnica životinjskog porekla, prema rečima nadležnih, strogo je regulisana pravilnikom po kojem ova roba mora biti skladištena u rashladnim vitrinama na temperaturi do 10 stepeni. Ipak, trgovci na zelenim pijacama neretko zanemaruju propise, bar kada je reč o prodaji jaja. Tako bi se u na tezgama uskoro mogli izleći i pilići, s obzirom na to da su kokošji produkti izloženi na plus 40!\n– Prethodnih godina na snazi je bila odluka da se najosetljiviji proizvodi, jaja, meso i mlečne prerađevine, na pijacama prodaju samo do 10 časova. Naročito su opasna jaja, koja nisu u vitrinama jer ona moraju biti čuvana na temperaturi od plus 4 do 10 stepeni. Naša preporuka je da se ovi proizvodi ne kupuju tokom najtoplijeg perioda dana, jer postoji mogućnost da se pokvare i na putu do kuće – objašnjava Petar Blagojević, predsednik Pokreta za zaštitu potrošača, uz napomenu da od početka letnje sezone nisu dobili nijednu pritužbu na račun pijačnih prodavaca.\nVeterinarski inspektori pojačano kontrolišu ispravnost mlečnih i mesnih namirnica u letnjem periodu, pa je samo tokom juna obavljena kontrola na 44 pijačne tezge.\n– Sva hrana koja se nalazi u vitrinama je bezbedna i ona se praktično može prodavati tokom celog dana, jer nema posebne odluke, koja definiše do kog perioda bi se ona smela prodavati kada su napolju visoke temperature – objašnjava Dušan Ljuština, šef odseka Republičke veterinarske inspekcije za grad Beograd.\nPrema podacima Komunalne policije, najalarmantnije stanje, kada je reč o nelegalnoj prodaji mesnih prerađevina i jaja je vikendom, tokom prepodnevnih časova na pijacama u prigradskim opštinama, ispred Banjičke pijace, Bajlonijeve i tržnice kod Mesne zajednice Kozara.\nPRODAVALI I SIR NASRED ULICE\n– U NEDELJU 12. jula zatekli smo nedozvoljenu prodaju mlečnih proizvoda na ulici, u Bulevaru Zorana Đinđića kod broja 64 – kažu u Komunalnoj policiji.\n– Kada god patrole zateknu nedozvoljenu prodaju mesa, jaja i mlečnih proizvoda sankcionišu prekršioce i obaveštavaju nadležne organe radi preduzimanja mera iz bezbednosti i zaštite zdravlja građana.\nMESO NA KARTONSKIM KUTIJAMA\nVETERINARSKA inspekcija priznaje da se inspektori neretko na terenu susreću i sa prodajom životinjskih prerađevina na ulici, ispred otvorenih tržnica. Uprkos visokim tropskim temperaturama, na improvizovanim tezgama, u ponudi je sveže meso koje se hladi flašama sa ledom!\n– Reč je o nelegalnoj prodaji osetljive robe i uvek ima neko ko se time bavi. Mi nismo u mogućnosti da sami delujemo i isključimo je iz prometa bez dejstva komunalne inspekcije – tvrdi Dušan Ljuština, šef odseka Republičke veterinarske inspekcije za grad Beograd.\nOd početka jula, zajedničkom akcijom komunalaca i veterinarske inspekcije oduzete su veće količine čvaraka, suhomesnatih poizvoda, jaja i domaćeg sira.\n„PIJACE“: BEZBEDNO U VITRINAMA\nU JKP „Gradske pijace“ tvrde da su prodavcima obezbeđene adekvatne rashladne vitrine u mlečnim halama.\n– Sve pijace su pod stalnim nadzorom veterinarske inspekcije, koja svakodnevno kontroliše sve tezge. Čak i ako se neka pokvari, istog dana je popravimo, a prodavcu ustupimo drugu – objašnjava direktor „Pijaca“ Ivan Sočo.


Više građana za EU nego za Rusiju, ostali neopredeljeni\nPrema istraživanju agencije Faktor plus više građana Srbije opredelilo bi se za Evropsku uniju (EU) nego za Rusiju, a predsednika Aleksandra Vučića vide kao najboljeg zastupnika evropskih ideja i vrednosti.\nPrikupljanje podataka obavljeno od 30. juna do 6. jula, telefonskom anketom, na uzorku od 1.200 ispitanika.\nOd ukupnog broja anketiranih građana 30 odsto opredelilo se za EU, odgovarajući na pitanje koji bi bio njihov izbor ako bi se pred Srbiju postavila dilema - EU ili Rusija, dok se za Rusiju izjasnilo 28 odsto njih.\nOnih koji nemaju stav o tome je 26 odsto, a 16 odsto reklo je da se ne bi izjasnilo ni za jedan od ponuđenih odgovora.\nDirektor Faktor plus Vladimir Pejić kaže da to pitanje faktički ne postoji, ali "negde u vazduhu visi ta dilema", iako on smatra da to pitanje neće biti stavljeno pred Srbiju i njene građane.\nKako kaže, razlika između onih koji bi birali EU i Rusiju je minimalna, i daleko manja nego što je bila u prethodnom periodu.\nTakođe, ukazao je da skoro 50 odsto ispitanih nema stav kome bi se priklonilo, dodajući da je prednost EU pre svega zasnovana na ekonomskim i geografskim razlozima.\nPejić je rekao i da mnogo gradjana Srbije ima u EU nekog rodjaka i da se opredelilo za EU zbog ekonomske koristi iz EU i mogućnosti putovanja.\nNa pitanje ko su, među političarima, najbolji zastupnici evropskih ideja i vrednosti, polovina ispitanih je rekla da je to predsednik Aleksandar Vučić.\nNa drugom mestu je premijerka Ana Brnabić sa 27 odsto, a na trećem novi ministar državne uprave i lokalne samouprave Branko Ružić sa 20 odsto.\nSlede lider Pokreta slobodnih građana Saša Janković sa 19 odsto, ministarka Zorana Mihajlović sa 17 procenata, predsednik DS Dragan Šutanovac sa 15, lider SPS Ivica Dačić sa 12, pa Čedomir Jovanović sa osam odsto.\nNa pitanje da li će Srbija postati članica EU, 34 odsto ispitanih smatra da hoće, ukoliko EU i SAD odluče da nas prime u članstvo radi jačanja njihovog uticaja u ovom delu svetu.\nDa će Srbija postati članica EU, ukoliko završi započete reforme i reši politička pitanja u regionu i sa evropskih partnerima, smatra 21 procenat ispitanih.\nDa naša zemlja neće biti član EU, jer je sa politikom proširenja završeno, mišljenje je 26 odsto ispitanika, dok 17 odsto njih smatra da Srbija neće ući u EU jer će se Unija raspasti u bliskoj budućnosti.\nNajviše ispitanih, 45 odsto doživljava proces evropskih integracija kao najbolju šansu za brzi izlazak iz dugotrajne ekonomske krize.\nDa je to politički proces neophodan za dalju reformu države, demokratizaciju društva i razvoj zemlje smatra 30 odsto ispitanih, a isti procenat doživljava evropski proces kao pokušaj unutrašnje destabilizacije zemlje i dalje prodaje ekonomskih potencijala.\nZa 24 odsto ipitanih proces EU integracija je nemoguća misija, za 13 odsto njih izdaja, dok deset odsto nema stav.\nKad je reč o odnosu sa SAD poslednjih godina, najveći broj ispitanih, 60 odsto njih smtra da je taj odnos isti, 27 odsto da je bolji, a 13 odsto da je gori nego ranije.\nKada je reč o rejtingu stranaka, Pejić kaže da nema većih promena ni iznenađenja, pa SNS ima najveće uporište među biračima i tu stranku podržava 52,2 odsto opredeljnih birača.\nNa drugom mestu je SPS sa 9,8 odsto, dok treće mesto dele DS i PSG Saše Jankovića, sa malom prednošću demokrata koje podržava osam odsto, dok PGS podržava 7,9 procenata opredeljenih.\n"U oči upada pad rejtinga radikala i pokreta Dosta je bilo, koji su od veoma stabilnih stranaka došli ispod cenzusa. SRS ima četiri, a ÐB 2,8 odsto i čini se da će morati nešto da učine da zaustave pad koji traje od predsedničkih izbora," rekao je Pejić.\nKada bi parlamentarni izbori bili održani u nedelju, na njih bi izašlo 40 odsto ispitanika, dok 39 odsto ne bi, a 21 procenat njih ne zna da li bi izašlo.\nKad je reč o nastavku pregovora sa Prištinom, 36 odsto očekuje da dijalog bude nastavljen i da će biti kao i prethodni, a 31 odsto ispitanih da će biti nastavljen u sasvim novim okolnostima.\nŠesnaest odsto ispitanih smatra da dijalog neće biti nastavljen zbog promene vlasti u Prištini, a 11 "ne, jer to niko ne želi", dok šest odsto nema stav.\nKako kaže Pejić, građani imaju određenu dozu skepticizma kada je reč o nastavku dijaloga i smatraju da njegov ishod ne zavisi od samih učesnika, već da postoje neka nametnuta rešenja, koje strane odbijaju, što otežava dijalog i njegov nastavak.


U Sarajevu danas "Dan tradicionalne porodice" u organizaciji PROTIVNIKA prve "gej parade" u BiH\nU Sarajevu će danas biti održan "Dan tradicionalne porodice", kao odgovor na organizovanje prve "gej parade" u ovom gradu.\nZbog ove manifestacije, koju organizuje nevladina organizacija "Svjetlo", biće obustavljen saobraćaj u najužem centru grada od 13.00 do 16.00 časova.\nPlanirano je da učesnici manifestacije šetaju od Vječne vatre do Parlamentarne skupštine.\nZa sutra su u Sarajevu najavljeni prva "gej parada" pod nazivom "Ima izać", kao i skup protivnika promovisanja LGBT ideja, koji organizuje Inicijativa "Iskorak".\nUčesnici "gej parade" od 12.00 do 14.00 časova šetaće od Vječne vatre do Marin dvora, dok je okupljanje protivnika parade zakazano od 10.00 do 11.30 časova na lokalitetu parka Ciglane.\nFederalni mediji ranije su javili da će za obezbeđivanje javnog reda i mira u Sarajevu biti angažovano 1.100 policajaca iz više federalnih kantona, te iz Direkcije za kooridnaciju policijskih tijela, a "gej paradu" će obezbeđivati i snajperisti koji će biti raspoređeni na krovovima zgrada pored rute kretanja.\nMERE BEZBEDNOSTI Paradu ponosa u Sarajevu osiguravaće više od 1.000 policajaca\nOrganizatori su ispunili zahtev MUP-a Kantona Sarajevo o angažovanju privatne agencije za obezbeđenje, pa će učesnike parade dodatno obezbeđivati i 150 pripadnika obezbeđenja, a biće postavljene i betonske prepreke u sporednim ulicama.\nU SARAJEVU ODRŽAN LGBTI+ SKUP Malu grupu aktivista obezbeđivale jake policijske snage (VIDEO)


JEDINO JEDINSTVOM CRNOGORCI U SRBIJI MOGU SAČUVATI SVOJ IDENTITET\nCrnogorci u Srbiji jedino jedinstvom mogu sačuvati svoj identitet i kulturno nasleđe konstatovano je na sastanku predstavnika naše organizacije Aleksandra Damjanovića i članova Udruženja crnogoraca Lovćenac Nikole Muhadinovića i Dragana Martinovića. Muhadinović i Martinović su upoznali Damjanovića sa planovima njihovog udruženja za naredni period. Oni će posebno biti fokusirani na povezivanju sa drugim udrženjima crnogorske.. Opširnije →\nDAMJANOVIĆ AKADEMICIMA CANU POKLONIO BUDILNIK DA SE PROBUDE IZ ZIMSKOG SNA\nAleksandar Damjanović je akademicima Crnogorske akademije nauka i umjetnosti poklonio sat budilnik da se probude iz dubokog zimskog sna. On je video poruci kojom se obratio akademicima kazao da je neshvatljivo da oni i akademija od kada su krenuli napadi na Crnu Goru nemaju stav po nijednom važnom pitanju. Ćutali su kada je negatoru crnogorske.. Opširnije →\nU VRBASU OBILJEŽENO 80.GODINA OD KOLONIZACIJE CRNOGORACA BEZ CRNOGORSKE ZASTAVE\nU Vrbasu je uprilučeno obolježavanje 80.godina od kolonozacije Crnogoraca u Vojvodini uz roštiljijadu i pjesmu “ veseli se srpski rode”. Na ovoj “kulturnoj” manifestaciji nije bilo mjesta za crnogorsku zastavu i za autentične predstavnike udruženja crnogoraca iz Lovćenca, Vrbasa, Beograda i Novog Sada. Pozvaniji od njih da prisustvuju skupu su bili zagovornici anticrnogorstva Momčilo Vuksanović,.. Opširnije →\nCKM UPUTILA PROTEST AMBASADORKI POPA ZBOG NEPOŠTOVANJA ZASTAVE CRNE GORE\nCrnogorska kulturna mreža je ambasadorki EU u Crnoj Gori Kristini Oani Popa uputila protestno pismo zbog grešaka protokola Evropske unije u Briselu prilikom isticanja crnogorske zastave u čast dolaska crnogorskih delegacija. Najsvježiji primjer neodgovornog odnosa su dvije crnogorske zastave različitih boja koje su bile istaknute prilikom pośete predśednika Crne Gore Mila Đukanovića śedištu EU. Naime.. Opširnije →\nDEMOKRATE I BEČIĆ KOČNIČARI EVROPSKOG PUTA CRNE GORE\nNakon današnjeg oglašavanja poslanika Demokratske Crne Gore gospodina Borisa Bogdanovića u kojem poziva potpredśednika Skupštine Strahinju Bulajića da na zahtjev 49. poslanika ne sazove śednicu parlamenta na kojoj bi se birao predśednik je više nego jasan pokazatelj da su njegova partija i njen lider Aleksa Bečić kočničari evropskog puta Crne Gore. Na mene je poseban.. Opširnije →\nSRBIJA POSLALA JASNU PORUKU MILAČIĆU ZBOG IZDAJE DEMOKRATSKOG FRONTA\nJučerašnje zadržavanje na granici sa Republikom Srbijom predśednika Prave Crne Gore Marka Milačića je dokaz da mu ni zvanična Srbija ne cijeni njegovo političko djelovanje. Srbija mu naročito zamjera njegov odnos prema Demokratskom frontu kojeg je za šačicu beneficija koje mu je dao Zdravko Krivokapić izdao. Zanimljivo je da danas poslanik Milačić proziva Dritana Abazovića.. Opširnije →\nSDP I SD DA SE URAZUME NIJE VRIJEME ZA UCJENE I BORBU ZA FOTELJE\nCrna Gora se danas od obnove nezavisnosti nalazi u najtežoj situaciju i grčevito se bori da sačuva svoju suverenost i građanski koncept. Srušena je antidržavna izdajnička Vlada Zdravka Krivokapića i trenutno se radi na formiranju nove proevropske koja će imati zadatak da našu državu vrati na evropski put. Crnogorska javnost svjedoči ultimatumima koje postavljaju SDP.. Opširnije →\nZAŠTO TUŽILAŠTVO NE SASLUŠA FUNKCIONERE DEMOKRATA ZBOG UGROŽAVANJA ZDRAVLJA GRAĐANA?\nFunkcioneri Demokratske Crne Gore javno pozivaju građane da prisustvuju skupovima na kojima se po njihovim riječima “brani izborna volja” od 30.avgusta i na taj način podstiču širenje zaraze koronavirusom. Imali smo priliku da vidimo da se na skupovima ove političke partije ne poštuju epidemiološke mjere i da su oni velika opasnost po zdravlje svih građana.. Opširnije →\nMILAN KNEŽEVIĆ IMA ISTORIJISKU ŠANSU DA PODRŠKOM VLADI ČEKIRA KARTU ZA EVROPSKI VOZ\nPredśednik Demokratske narodne partije Milan Knežević ima istorijsku šansu da njegov DNP davanjem podrške novoj evropskoj vladi čekira kartu za evropski voz Crne Gore. Krajnje je vrijeme da jedna politička parija koja je autentičan predstavnik srpskog naroda izađe iz šinjela velikosrpskog nacionalizma i podrži evropski put naše države. Od svih političkih partija koje sačinjavaju DF.. Opširnije →\nBEČIĆEVOM SMJENOM ZAUSTAVLJENA PRIVATIZACIJA PARLAMENTA\nSmjenom predśednika Skupštine Crne Gore Alekse Bečića je zaustavljena dalja privatizacija crnogorskog parlamenta. Odkako je izabran na funkciju magistar Bečić je instituciju skupštine podredio sopstvenoj promociji zaboraviši na dijalog i ubrzanje evropskog puta. Parlamentarni kanal je zloupotrijebio za svoju ličnu promociju i promociju populističke politike njegove partije na uštrb ostalih parlamentarnih stranaka. Lidera Demokrata je.. Opširnije →


FK Mladost održao godišnju skupštinu: Jedna od najboljih sezona u istoriji kluba\n1111\tObjavljeno 15 januar 2018 Autor: Micro mreža\nFudbalski klub Mladost iz Bajinaca održao je proteklog vikenda godišnju skupštinu na kojoj se okupilo oko 50 igrača, članova uprave, navijača i simpatizera kluba. Skupština je bila svečanog ali i radnog karaktera, pa je tako izvršen izbor novog predsjednika a ovu funkciju će u narednom periodu obavljati Aleksandar Lepir.\nDosadašnji predsjednik Luka Mitraković ostaje u klubu kao član upravnog odbora, a kako sam kaže, vrijeme je da se u klub sve više uključuju mladi ljudi, iako je prvobitni prijedlog skupštine kluba bio da dobije još jedan mandat na ovoj funkciji.\n“Rad našeg kolektiva je bio uspješan u protekloj godini jer smo stigli do osmine finala Kupa Republike Srpske a ostvarili smo dobre rezultate i u Područnoj ligi Gradiška. Obnovili smo infrastrukturu, nabavili novu sportsku opremu i uspostavili dobre odnose sa mnogim klubovima iz Republike Srpske i okruženja, kao i sa fudbalskim veteranima Srbije”, rekao je Mitraković.\nDodaje da klub ima mnoge prijatelje širom svijeta koji se trude da pomognu svojim donacijama i ističe da je u proteklom periodu stabilizovana finansijska situacija, tako da su ispoštovane obaveze prema savezu, dobavljačima i igračima, a ostalo je i nešto sredstava za početak proljećnog dijela sezone.\nTrener kluba Jovica Rakić ističe da je ovo jedna od najboljih sezona u istoriji kluba i dodaje da će se FK Mladost u narednom periodu, ukoliko ostane na istom organizacionom nivou, zasigurno boriti za najviši plasman u Područnoj ligi Gradiška.\nTokom rada skupštine podijeljena su i priznanja najzaslužnijim igračima, sportskim radnicima i donatorima.


Interesi vladajućih elita koče sprovođenje Reformske agende\n13.04.2017. / 14:10\n– CAPITAL u posjedu Monitoring izvještaja o novoj inicijativi Evropske unije za BiH\n– Izvještaj otkriva šta je do sada urađeno i kakvi su efekti sprovedenih mjera\n– Gubitak kredita MMF može da znači finansijski kolaps RS\n– Nema volje vlasti za smanjenje privilegija zaposlenih u javnom sektoru\nBANJALUKA, Sprovođenje mjera na koje se BiH obavezala Reformskom agendom još uvijek je u ranoj fazi, neke su više puta odgađane zbog nesuglasica među vladajućom elitom jer su ugrožavale njihove interese, a s obzirom na to da je 2018. godina izborna, izvjesno je da mnoge od tih mjera neće biti završene u predviđenom roku.\nBiH se Reformskom agendom obavezala na niz reformi koje bi trebalo da sprovede od 2015. do 2018. godine, a iz Monitoring izvještaja o novoj inicijativi Evropske unije za BiH, koji je izradio njemački Savjet za politiku demokratizacije, vidljivo je da je određenog napretka bilo, ali da je BiH i dalje daleko od sprovođenja mnogih mjera koje je na sebe preuzela.\nMnoge od tih mjera, kako se navodi u izvještaju, koji je u posjedu CAPITAL-a, nisu sprovedene zbog toga što to ne odgovara vlastima u BiH.\nNovi zakoni o radu nisu uticali na privilegije zaposlenih u javnom sektoru\nSavjet navodi da su u jednoj od ključnih reformskih oblasti, modernizaciji tržišta rada, usvojena dva nova entitetska Zakona o radu, ali da su oni daleko od očekivanja.\nDetaljan pregled novih Zakona o radu otkriva da su oni unijeli dodatnu fleksibilnost u radne odnose, ali su potpuno promašili druge ciljeve.\n„Oba entitetska zakona su mješavina novih prava i umanjenja drugih radnih prava. Omogućeno je dodatno produžavanje ugovora na određeno vrijeme, olakšano je otpuštanje radnika iz ekonomskih razloga, uveden učinak na poslu kao element koji određuje visinu plate, a naknade, koje su činile veliki dio dohotka radnika, su umanjene“, navodi se u izvještaju.\nS druge strane, oni nisu uticali na privilegovane pozicije zaposlenih u javnom sektoru, a vlade u oba entiteta nisu pokazale ozbiljnu namjeru da umanje te privilegije.\nIstiče se i da je još jedan ključni strukturalni problem u vezi sa tržištem rada ostao bez uticaja novih zakona o radu, a to je slabo poštovanje radničkih prava u praksi.\nKorupcija obilježje političkog sistema u BiH\nSavjet navodi da mnoge reformske mjere predstavljaju direktnu prijetnju centru sistemske korupcije i političkog patronata, koji su obilježje političkog sistema u BiH.\nKao primjer navodi sektor građevinskih dozvola koji predstavlja tradicionalno polje visokorangirane korupcije. Ističu i da vrijeme sprovođenja reformske agende (2015- 2018) kratko da bi se sa pilot projekata prešlo na rješavanje problema strukturalnim promjenama.\nU izvještaju se navodi i da je segment koji naročito udara u centar sistema patronata povezan sa reformama bankarskog sektora. Posebno su naglasili političko kreditiranje privatnih poslova u RS od strane brojnih domaćih privatnih banaka, kao i direktne pozajmice Investiciono-razvojne banke RS, koje je stvorilo ključni instrument vlasti da kontroliše privatni sektor, a što je doprinijelo zamalo finansijskom kolapsu RS posljednjih godina.\nUz podsjećanje da je MMF primorao Vladu RS da skloni svoje predstavnike iz direktnog odlučivanja o dodjeli kredita IRB-a i da likvidira dvije privatne banke, u ovom izvještaju se istče i da je RS obavezna da sprovede stres test za još četiri ključne privatne banke.\n„Primjena ovih mjera da bi se okončala politička dodjela kredita u bankarskom sektoru značiće odstranjivanje baze moći za vlast u RS, dok gubitak kredita MMF može da znači finansijski kolaps RS u kratkom ili srednjem roku“, naglašava se u izvještaju.\nŠto se tiče reforme javnih preduzeća, u izvještaju se navodi da je FBiH pristala da Svjetska banka analizira rad svih javnih preduzeća, dok RS nije pristala na takvu saradnju.\nVlade nastavljaju da se zadužuju\nKada su u pitanju javne finansije i fiskalna održivost, u ovom izvještaju se navodi da mjere sprovedene u ovoj oblasti Reformske agende već imaju određen uticaj na javnu potrošnju i fiskalnu konsolidaciju, što se prije svega, ogleda u smanjenju javnog duga i budžetskog deficita.\nMeđutim, upozoravaju da je i pored toga ukupan javni dug dalje veoma visok, a obje entitetske vlade su nastavile i dalje da se zadužuju kod komercijalnih banaka i da se oslanjaju na kratkoročne mjere za finansiranje budžeta kao što je prodaja trezorskih zapisa.\nŠto se tiče opšte procjene primjene Reformske agende, navode da se i domaći i strani akteri slažu se da ima nekog napretka te da ovakva saradnja entitetskih vlada i Savjeta ministara na usklađivanju propisa nije viđena prethodnu deceniju.\nMeđutim, izgledi za dalju uspješnu primjenu Reformske agende ne izgledaju dobro, naročito zato što postoji više nesigurnosti kad je riječ o daljem putu.\n„Trenutno ne postoji plan pritiska kako bi se postigla puna primjena kao apsolutni uslov za dalji napredak BiH ka prijemu u EU. Krajem 2016. Evropska komisija je predala Upitnik vlastima BiH, čiji će odgovori omogućiti pripremu Mišljenja EK o aplikaciji za članstvo. Od tada institucije svih nivoa vlasti bile su zauzete odgovarajući na nekoliko hiljada pitanja. Već postoje znakovi da će izgubiti fokus na primjeni Reformske agende, ili gore, da političke elite mogu iskoristiti Upitnik kao izgovor da izbjegnu dalje reforme“, zaključuje se u izvještaju.\nTagovi: bihfbihizborizdvajamoizvjestajkorupcijamjerereformska agendarssavjet za politiku demokratizacijevazno\n15.06.2022 | 9:20\nAustrija pomaže građanima da prebrode krizu\n09.02.2022 | 10:40\nŽivotni standard pada, BiH jedina ne reaguje\n05.11.2021 | 8:40\nMinistarstvo trgovine: Moguće donošenje i dodatnih mjera\nGrčke mjere ekonomske pomoći duplo veće od planiranih


Dzjuba dolazi u Zvezdu na pozajmicu!? - Crvena zvezda info\nFudbal / 1238 pregleda\nOstalo / 738 pregleda\nFudbal / 2586 pregleda\nTako javljaju u Rusiji\nHoće-neće, hoće-neće, hoće-neće... Danima traje neizvesnost oko budućnosti Artjoma Dzjube, niko u Crvenoj zvezdi ne krije da je visoko kotiran na listi želja, on i dalje krije sve karte, a izgleda da bi konačni rasplet mogao da bude poznat u narednim danima.\nPrema izveštaju ruskog novinara Ivana Karpova koji je upoznat sa dešavanjima u tamošnjem fudbalu, Dzjuba bi na kraju mogao ipak da se preseli na stadion Rajko Mitić, ali po nešto drugačijoj formuli od očekivane.\nNaime, Karpov tvrdi da će doskorašnji ruski reprezentativac ipak potpisati novi ugovor sa Zenitom, a da će onda doći u Crvenu zvezdu na jednogodišnju pozajmicu. Robusni napadač je navodno čak pristao i na smanjenje plate koja je u ovoj sezoni iznosila preko tri miliona evra!\nU Beogradu, naravno, nisu spremni da plaćaju ni blizu onoga što Dzjuba dobija u Sankt Peterburgu, ali bi eventualni dogovor o podeli obaveza mogao da olakša posao odgovornima u Ljutice Bogdana 1a. Njemu ovog leta ističe ugovor, a sezonu je završio sa 11 golova i pet asistencija.\nU Rusiji se već neko bave njegovim statusom, pisalo se o interesovanju Bajer Leverkuzena i Fenerbahčea, mogućem ostanku u Zenitu gde bi morao da prihvati ulogu rezerve, a u slučaju da potpiše novi ugovor i pređe u Crvenu zvezdu na pozajmicu biće mu to drugi odlazak privremeni rad otkako je član šampiona Premijer lige. On je i 2018. godine išao na pozajmicu u Arsenal iz Tule.\nS druge strane, tamošnji mediji javljaju da Dzjuba danas nije slavio titulu sa saigračima, zbog čega su ga navijači Zenita vređali. Nije to ništa novo, iskusni centarfor nije omiljena ličnost ne samo u gradu na reci Nevi, već i zemlji zbog grehova iz prošlost.\nZbog toga je danas stadion napustio u pratnji trojice telohranitelja i nije želeo novinarima da odgovara na pitanja o svojoj budućnosti. Kada su ga pitali gde će ga sledeće gledati, on je odgovorio: "U Beogradu". Nije jasno da li je Dzjuba samo bio ciničan zbog svega što mu se dešava ili je mislio ozbiljno, ali svakako je dodatno začinio celu situaciju.\nVidećemo gde će ga to dovesti...


Kondoliza Rajs završila turneju po Bliskom istoku iznenadnom posetom Bagdadu\nAmerički državni sekretar Kondoliza Rajs okončala je svoju bliskoistočnu turneju nenajavljenom posetom Bagdadu radi razgovora sa iračkim zvaničnicima. Dopisnik "Glasa Amerike", Sonja Pejs, izveštava o turneji državnog sekretara koja je imala za cilj jačanje podrške umerenim arapskim liderima.\nPoseta državnog sekretara, Kondolize Rajs, Bagdadu nije bila prethodno najavljena iz bezbednosnih razloga. Do nje dolazi u jeku porasta sektaškog nasilja i pobunjeničkih napada u Iraku i rastuće zabrinutosti eksperata da se zemlja nalazi na ivici gradjanskog rata. Prema ispitivanjima javnog mnjenja u Americi, rat u Iraku uživa sve manju podršku i postao je jedno od glavnih pitanja na predstojećim kongresnim izborima.\nDržavni sekretar Rajs je prethodno posetila Saudijsku Arabiju, Egipat, Zapadnu obalu i Izrael tokom turneje, čiji glavni cilj je bio da se pojača podrška umerenim arapskim liderima i da se saveznici podstaknu da učine više kako bi se obnovili izraelsko-palestinski mirovni razgovori. U Ramali, na Zapadnoj obali, sekretar Rajs sastala se sa palestinskim predsednikom Mahmudom Abasom, a u Jerusalimu sa izraelskim premijerom Ehudom Olmertom i drugim visokim izraelskim zvaničnicima. Nisu saopšteni detalji o njenim razgovorima sa izraelskim funkcionerima, ali je državni sekretar nagovestila da će razmotriti kako da se olakšaju restrikcije u pogledu kretanja ljudi i robe preko izraelsko palestinske granice - posebno u Pojasu Gaze, čiji pogranični prelazi su bili zatvoreni veći deo godine.\n"Videću šta može da se učini kako bi neki od tih prelaza bili otvoreni duže ili češće tako da bi ekonomske aktivnosti mogle da budu obnovljene", rekla je državni sekretar posle jučerašnjih razgovora sa palestinskim predsednikom, Mahmudom Abasom.\nIzraelska vlada je saopštila da će uskoro otvoriti pogranični prelaz Karni, a američki funkcioneri su pozdravili izraelsko obećanje da će otvarati i prelaz Rafa u redovnim razmacima tokom muslimanskog svetog meseca Ramazana. Rafa se inače nalazi na jugu pojasa Gaze, na granici sa Egiptom i jedini je pristup spoljnom svetu, koji Palestinci iz Gaze mogu da koriste bez prolaska kroz Izrael. Karni je, medjutim, glavni komercijalni pogranični prelaz izmedju Pojasa Gaze i Izraela.\nDržavni sekretar je izjavila da su SAD veoma zabrinute zbog humanitarnih uslova na palestinskim teritorijama i da će udvostručiti napore da pruže pomoć. Njene otvorene pohvale predsedniku Abasu imale su za cilj jačanje podrške tom umerenom, sekularnom lideru u njegovoj borbi za vlast sa ekstremističkom, islamističkom grupom Hamas, koja je na čelu vlade. Medjutim, misija sekretara Rajs nije naišla na povoljnu ocenu vlade Hamasa. Premijer Ismail Hanije je optužio državnog sekretara da nastoji da preuredi Bliski istok kako bi bolje odgovarao interesima Izraela i Vašingtona.


Radomir Šušnjar osuđen na 20 godina zatvora za zločine na području Višegrada\nSud Bosne i Hercegovine danas je osudio Radomira Šušnjara na 20 godina zatvora za učešće u zločinima na području Višegrada 1992. godine, uključujući ubistva civila koji su bili zatvoreni u kući u Pionirskoj ulici.\nŠušnjar je proglašen krivim da je sredinom juna 1992. učestvovao u napadu, nečovječnom postupanju i pljačkanju imovine bošnjačkog stanovništva iz sela Koritnik, koji su bili zatvoreni u jednoj kući u Pionirskoj ulici.\nŠušnjar je uhapšen u aprilu 2014. godine u Parizu, nakon što je BiH zatražila njegovo izručenje.\nIzručen je BiH u junu 2018. godine, a suđenje mu je počelo krajem augusta iste godine.\nNa današnju presudu postoji mogućnost žalbe.\nPokazivala grudi na golf terenu kako bi omela igrače...


Opština Čajetina uvodi rodno odgovorno budžetiranje - Užicka Republika Press\nU opštini Čajetina fokusirani su na uvođenje rodno odgovornog budžetiranja, koje podrazumeva da raspodela opštinskog budžeta bude zasnovana na principu jednakog pristupa žena i muškaraca resursima, da ravnopravno o njima odlučuju, kao i da imaju jednake koristi od upotrebe tih resursa.\nZagovaranje za uvođenje rodno odgovornog budžetiranja u Srbiji je počelo pre desetak godina, a intenzivirano 2015.godine, kada je ušlo u zakon o Budžetskom sistemu i kada je rodna ravnopravnost prepoznata kao jedan od ciljeva budžeta. U opštinama i gradovima u Zlatiborskom okrugu u procesu uvođenja rodno odgovornog budžetiranja najdalje je stigla Nova Varoš, a na dobrom putu je i opština Čajetina.\nPravimo svake godine planove rada, ali mislim da nam nedostaje taj Lokalni akcioni plan za rodnu ravnopravnost. Ono čime se sada bavimo jeste rodno odgovorno budžetiranje. Već smo održali jednu radionicu sa konsultantkinjom iz Beograda, gde su predstavnici svih javnih preduzeća imali priliku da vide kako bi trebalo napraviti plan rodnog budžetiranja. U narednom periodu nam predstoji da se još više na tu temu informišemo i edukujemo i da sledeće godine to zaživi. Očekujem da ćemo naredne godine u svakom preduzeću, ne samo formalno, te podatke koristiti i prema njima se upravljati i ojačati položaj žena na selu, a tako i ojačati svaki deo naše opštine, koja je pretežno seoska – kaže predsednica Saveta za rodnu ravnopravnost opštine Čajetina Bojana Božanić.\nSavet za rodnu ravnopravnost opštine Čajetina ima dobru saradnju sa ženskim organizacijama civilnog društva. Uz njihovu podršku i podršku Ženskog centra Užice, u martu je osnovan Savez seoskih žena Čajetine.\nSavet za rodnu ravnopravnost opštine Čajetina pruža podršku, kroz projekte i saradnju sa drugim institucijama. Deo sredstava iz budžeta se opredeljuje za različite aktivnosti i mislim da je udruživanje žena jako važno, što vidimo i kroz ovaj Savez seoskih žena Čajetine\nPrema Zakonu o budžetskom sistemu svi budžetski korisnici su u obavezi da do 2020. godine u potpunosti, uključe perspektivu rodne ravnopravnosti prilikom planiranja i sprovođenja politika i mera koje se finansiraju iz budžeta.


Uspešno sprovedene akcije spsavanja bolesnih lica u opštini Vranje | PČINJSKI 017 - PORTAL\nUspešno sprovedene akcije spsavanja bolesnih lica u opštini Vranje\nU toku jučerašnjeg dana pripadnici Vatrogasno-spasilačke jedinice Vranja, predstavnik Kancelarije za vanredne situacije Nemanja Jovanović i ekipa Hitne pomoći uspešno su realizovali akciju evakuacije bolesnog lica iz porodične kuće u selu Strešak. Vatrogasci su motornim sankama i ATV vozilom prebacili bolesnu osobu do kola Hitne pomoći, gde je ukazana prva pomoć, a nakon toga lice je transportovano u ZC Vranje.\nTakođe, danas je u kooordinaciji vatrogasaca i ekipe Hitne pomoći uspešno sprovedena još jedna akcija pružanja pomoći bolesnom licu iz sela Viševce. Na licu mesta ukazana je prva pomoć, a nakon toga lice je zbrinuto u ZC Vranje.\nNemanja Jovanović iz Kancelarije za vanredne situacije Grada Vranja istakao je da su obe intervencije zbog konfiguracije terena i snežnih nanosa bile veoma teške, ali da je uz dobru obučenost i opremljenost pripadnika Vatrogasno-spasilačke jedinice pružena neophodna pomoć i da su bolesne osobe efikasno zbrinute.\n,,Grad Vranje će i u narednom periodu u saradnji sa Vatrogasno-spasilačkom jedinicom i ekipama Hitne pomoći preduzimati sve potrebne aktivnosti u cilju pomoći našim sugrađanima”, istakao je Jovanović.\nOd početka epidemije u Bujanovcu 1072 osobe imale korona virus\nNestao mladić iz Vranja


Dodik se u Beogradu žalio Vučiću zbog “napada na RS”. Usvojili nekoliko zaključaka – Raport.ba\nDodik se u Beogradu žalio Vučiću zbog “napada na RS”. Usvojili nekoliko zaključaka\n14.12.2020 13:53 Autor: Raport.ba\nPredsjedavajući Predsjedništva BiH Milorad Dodik jutros se u Beogradu sastao s predsjednikom Srbije Aleksandrom Vučićem.\nDodik se na sastanaku žalio Vučiću na “napada na RS”. O tome je predsjednik Srbije javnost obavijestio preko svog zvaničnog instagram profila.\n“Prijateljski razgovor u teškim i izazovnim vremenima. Srpski narod umeće da izdrži sve pritiske, napade i političke hajke, nikoga ne diramo, samo hoćemo da nam niko ne brani da budemo svoji na svome”, naveo je Vučić.\nDodik je u Beogradu otišao pred posjetu ruskog ministra vanjskih poslova Sergeja Lavrova.\nKabinet Vučića poslao je i saopćenje u kojem se navodi da je “Vučić saslušao predsedavajućeg Predsedništva Bosne i Hercegovine Milorada Dodika”.\nVučić ga je, prema saopćenju, zamolio da u danima i nedeljama koje slijede upotpuni svoje zahtjeve koje predsjednik Srbije smatra legitimnim.\nOdnose Srbije prema BiH i RS Vučić definisao kroz nekoliko zaključaka koje prenosimo u cjelosti:\n1. Predsjednik Vučić je zaključio da Republika Srbija smatra da odnosi Srbije i Bosne i Hercegovine mogu i moraju da budu unaprijeđeni, prije svega kroz značajnije ekonomske integracije, povezivanje ljudi i pogled koji je uperen u budućnost, a ne u prošlost.\n2. Predsjednik Vučić je u svom odgovoru predsjedavajućem Predsjedništva Bosne i Hercegovine Miloradu Dodiku, istakao da Srbija neće ni na koji način zatvarati granicu za ljude iz Republike Srpske, bez obzira na epidemiološku situaciju u Republici Srbiji i Republici Srpskoj.\n3. Predsjednik Vučić je naglasio da je Srbija pomogla značajnim finansijskim sredstvima Republici Srpskoj – posljednji put u iznosu od 20 miliona eura (40 miliona konvertibilnih maraka), te da će nastaviti da pruža svaku vrstu ekonomske i finansijske podrške našem narodu u Republici Srpskoj;\n4. Republika Srbija smatra da je Dejtonski sporazum moguće promijeniti samo uz saglasnost sva tri konstitutivna naroda i dva entiteta, uz činjenicu da Republika Srbija poštuje teritorijalni integritet Bosne i Hercegovine i ni na koji način ga nije i neće narušavati, ali zahtjeva da se prekine sa prijetnjama ukidanjem i nestankom Republike Srpske, jer je Republika Srpska ustavna kategorija Bosne i Hercegovine, proizašla iz dogovora o miru tri konstitutivna naroda i potvrđena u Dejtonu.\nPredsjednik Republike Srbije Aleksandar Vučić i predsjedavajući Predsjedništva Bosne i Hercegovine Milorad Dodik razgovarali su i dogovorili konkretne akcije po pitanju izgradnje kompleksa Jasenovac – Donja Gradina na teritoriji Republike Srpske.\nĐukanović odgovorio Vučiću: Pod plaštom zaštite prava ugroženog srpskog naroda ugrožava se stabilnost regiona\nDodik u svom dvorištu organizovao zabavu za ljekare i dijelio im poklone u znak zahvalnosti?\nStanivuković: Vrijeme kada se samo Dodik sastajao sa zvaničnicima Srbije je prošlost


Plaćaćemo račune i potpisivati se mobilnim | Kamatica\nPočetna > vest > Plaćaćemo račune i potpisivati se mobilnim\nPlaćaćemo račune i potpisivati se mobilnim\nTekst objavljen: 21.08.2017 12:10\nŠetanje od šaltera do šaltera, prikljupljanje silne papirologije, plaćanje računa u bankama i poštama uskoro će otići u istoriju, jer će se sve obavljati elektronski.\nTo će omogućiti usvajanje zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji će se ubrzo naći u skupštinskoj proceduri.\nSrbija bi uskoro mogla da se nađe na mapi zemalja koje imaju modernu elektronsku upravu, koja građanima, ali i privredi, omogućava da bez ijednog papira završavaju sada komplikovane birokratske procedure. To znači da ukoliko, na primer, budete podizali stambeni kredit, nećete morati da idete u katastar i "vadite" vlasnički list, već ćete ga dobiti elektronski i u istoj formi ga predati banci. Pribavljaćete elektronski izvode iz katastra, matičnih knjiga...Ili, isto tako, ukoliko se zateknete na putu u inostranstvu, a želite da izvršite finansijsku transakciju, uplate ćete moći da izvršite preko mobilnog telefona, ali ćete prethodno morati da imate instaliranu aplikaciju.\n- To važi za sve vrste plaćanja u bankama ili poštama i dokumente za koje je bio potreban potpis. Sve to moći će da se obavi preko određene aplikacije, za koju će biti potreban elektronski potpis. I sada postoje kvalifikovani elektronski potpisi, ali je njihova upotreba daleko komplikovanija - kaže za "Blic" Tatjana Matić, državna sekretarka u Ministarstvu trgovine, turizma i telekomunikacija.\nOvaj zakon bi naročito trebalo da ide na ruke privrednicima, koja, prema rečima Matićeve, ima velika očekivanja od njega, jer je bila opterećena gomilom papirološke dokumentacije.\nVelike uštede za firme\n- Zahvaljujući izmenama propisa, privredni subjekti ostvariće ozbiljne finansijske uštede, ne samo zbog nabavke dokumenata, već i zbog njihovog štampanja. Ovaj zakon je i pisan u saradnji sa njima. Novi zakon će doprineti i efikasnijem radu, finansijskoj i uštedi vremena organima javne uprave, a naravno i građanima - dodaje ona.\nU ovom trenutku, više od 100 propisa predviđa neophodno korišćenje papirnog dokumenta, kao jedinog priznatog načina za sprovođenje nekog postupka, zaključenje pravnog posla ili obezbeđenje dokaznog sredstva. Međutim, usvajanjem zakona elektronski dokumenti imaće istu snagu kao papirni.\nVisoke kazne za loše čuvanje podataka\nZa funkcionisanje zakona neophodno je i uspostavljanje mreža pružaoca usluga od poverenja, koji će biti garant verodostojnosti podataka. Matićeva objašnjava da postoje firme koje taj posao mogu da obavljaju i one će moći da se prijave nadlženim organima, kada budu doneti neophodni pravilnici.\n- Taj posao moći će da obavljaju samo one firme koje ispune uslove koje postavimo, a oni će biti veoma strogi, budući da se radi o pružanju usluga od poverenja. Тakođe, u slučaju narušavanja bezbednosti podataka predviđene su visoke kazne koje idu i do dva miliona dinara - navodi državna sekretarka u Ministarstvu trgovine i telekomunicija.\nMeđutim... za sve ovo moramo da usvojimo još zakona i 17 podzakonskih akata\nDa bi novi propisi zaživeli, moraće biti usvojeni još neki zakoni, poput onog o e-upravi i arhivskoj građi, kao i 17 podzakonskih akata kojima se definiše e-identifikacija, e-dostavljanje, e-čuvanje, e-potpis i druge usluge od poverenja u elektronskom poslovanju i uspostavljanje mreže pružalaca usluga od poverenja.\nKako do olakšica za plaćanje struje i gasa?\nračuni šalteri banke


poslovne integracije sa poštanskim kompanijama - Seminarski Diplomski Radovi\nDatum i vreme: 21-10-2019, 03:23 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Maturski radovi / poslovne integracije sa poštanskim kompanijama\nposlovne integracije sa poštanskim kompanijama\nZNAČAJ I MOGUĆNOSTI POSLOVNE INTEGRACIJE SA POŠTANSKIM KOMPANIJAMA\nMeđukompanijska integracija je najvažniji cilj SCM (Supply Chain Management) komponente svakog e-Comerce poslovnog sistema. Kada govorimo o odnosu poslovnih sistema prema krajnjim korisnicima njihovih proizvoda i usluga, na delu je promena poslovne orijentacije i fokusa sa proizvoda na potrošače. Svaki uspešan e-Business sistem nosi atribut “customer-centric” kompanije. Kada su u pitanju interni, strateški elementi poslovanja kompanija, najznačajnija pojava je evolucija postojećeg “enterprise-centric” poslovnog modela u novi “partnership-centric” model, koji nudi veće mogućnosti međukompanijske saradnje i potpune integracije pojedinih poslovnih faza, pre svega u upravljanju procesima nabavke i distribucije.\nMnogi autori uspešnu poslovnu integraciju između partnerskih kompanija u procesima nabavke i distribucije označavaju kao najjače oružje u borbi sa konkurencijom. Kompanije su uvek pod pritiskom da nadvladaju konkurente na tržištu, pružanjem većeg kvaliteta proizvoda po povoljnijoj ceni. Danas, taj poslovni pritisak je uvećan i zbog potrebe obezbeđivanja dostave pravih proizvoda, u pravom obimu i u pravo vreme. Zbog toga je jedno od najvažnijih pitanja celokupnog uspeha e-Commerce kompanija upravo u obezbeđivanju i uspešnoj poslovnoj integraciji sa partnerima u distribuciji.\nPoštanske kompanije nude mogućnost uspešne poslovne integracije u svim fazama rada e-Commerce kompanija. Od najvećeg značaja je integracija u fazi planiranja i izvršenja u upravljanju lancem nabavke i distribucije, ali i u drugim poslovnim komponentama, pre svega u planiranju poslovnih resursa, upravljanju znanjem i sistemima za podršku odlučivanju, upravljanju odnosima sa korisnicima i u drugim značajnijim e-Business komponentama. Integracija između poslovnih sistema u savremenom poslovanju podrazumeva integraciju tokova materijala, informacija i finansija. Od velike važnosti je upravo integracija tokova informacija, koja zahteva što uspešniju saradnju između informacionih sistema e-Commerce sistema i poštanskih kompanija. Zbog toga ćemo ukazati na poseban značaj uspešne razmene informacija vezanih za procese planiranja i izvršenja distribucije naručenih proizvoda.\nPlaniranje u upravljanju lancem snabdevanja i distribucije uključuje više osnovnih modula:\n-\tplaniranje proizvodnje,\n-\tplaniranje obima potražnje,\n-\tplaniranje distribucije i\n-\tplaniranje transporta.\nPlaniranje distribucije je u tesnoj i permanentnoj vezi sa modulima planiranja proizvodnje i planiranja potražnje pojedinih proizvoda. Sve informacije koje “kruže” i nastaju u modulima planiranja u upravljanju lancem distribucije, bilo na strani poštanskih kompanija ili u samim e-Comerce kompanijama, pomažu pri donošenju boljih operativnih odluka na svim nivoima odlučivanja, uključujuči i top menadžment. Većina informacija iz modula planiranja se istovremeno koristi za pravljenje poslovnih kalkulacija u kompanijskim Enterprise Resource Planning sistemima.\nAplikacije modula realizacije u upravljanju lancem snabdevanja i distribucije su fokusirane na efikasno upravljanje operacijama u skladištima i transportu, kao i na integraciju sa sistemima u modulima planiranja i drugim poslovnim aplikacijama. Aplikacije modula izvršenja nabavke i distribucije uključuju planiranje kupovina, proizvodnju, popunjavanje skladišta i samu distribuciju. Poslednja unapređenja u upravljanju dostavom naručenih proizvoda kao rezultat ima integraciju sa modulima planiranja i vremenskog određenja transporta. Upravljanje transportom je od izuzetnog značaja za svaki e-Commerce sistem i zbog stvaranja nove vrednosti u upravljanju odnosima sa korisnicima (CRM komponenta).\nKoje su najveće prednosti poštanskih kompanija u odnosu na druge kompanije kada je u pitanju poslovna integracija u upravljanju procesima dostave naručenih proizvoda? Pre svega, to je mogućnost povezivanja sa poštanskim tracking sistemima za praćenje procesa prenosa pošiljaka sa naručenim proizvodima. “Track and trace” sistemi u poštanskim kompanijama su daleko najnapredniji i zbog toga nude najobimnije i najtačnije informacije, ne samo krajnjim korisnicima već i samim e-Commerce kompanijama, za razne interne operacije i procese odlučivanja.\nDalje, poštanske kompanije nude mogućnost integracije sa poslovnim aplikacijama u upravljanju poštanskim skladištima. Svaki naručeni proizvod koji napušta poštanski centar generiše čitav niz trigera, među kojima su i informacije o promeni obima popunjenosti skladišta, promeni statusa pojedinačnih proizvoda (“proizvod nije trenutno dostupan”) i informacije o promeni indeksa obima prodaje u određenom vremenskom periodu.\nUručenjem poštanske pošiljke završava se tok fizičkog prenosa (tok materijala), ali ne i tok informacija. Dostava naručenog proizvoda generiše niz novih informacija, među kojima su najznačajnije informacije o geografskom poreklu potrošača, čime se definiše geografska komponenta u planiranju i izvršenju procesa distribucije naručenih proizvoda. Sve informacije, nastale u aplikacijama poštanskih i kurirskih kompanija su potpuno transparentne prema poslovnim aplikacijama u e-Commerce kompanijama.\nPoslovna integracija sa poštanskim kompanijama je u velikoj meri olakšana i zbog činjenice da je većina uspešnih poštanskih sistema nedavno ili trenutno uvodi najsavremenije e-Business aplikacije najznačajnijih proizvođača softvera u ovoj oblasti, kakve se primenjuju i u e-Commerce kompanijama. Time se uspešno otklanja greška u radu EAI (Enterprise Application Integration) komponente, koja je često uzročnik neuspeha u uvođenju savremenog poslovnog softvera. Takođe, najveće poštanske kompanije se u poslednje vreme okreću i razvoju sopstvenih ASP (Application Service Provider) servisa, koji su na raspolaganju i e-Commerce kompanijama.\nNa kraju, poštanske kompanije spadaju u kompanije sa velikim finansijskim potencijalom i brojnom mrežom poslovnih partnera. Obično se mesto poštanskih kompanija u e-Commerce sistemima ograničava na tzv. B2C (business to customer) segment. Ipak, poštanske kompanije u svojim internim planovima i e-Business strategijama su znatno više okrenute B2B (business to business) segmentu, stvaranjem novih e-marketplace modula, što može biti od velikog značaja za mnoge e-Commerce kompanije i pojedine specifične industrijske grane, kojima je B2C segment od malog značaja.\nI u B2C i B2B segmentu, mesto i značaj poštanskih i kurirskih kompanija u upravljanju procesima dostave su slični, sa manjim varijacijama uslovljenim specifičnostima ova dva modela elektronske trgovine. Jedina suštinska razlika je u znatno snažnijem partnerstvu sa poštanskim kompanijama u B2B segmentu, koje uslovljava zajedničko poslovanje u više oblasti, i zajedničko strateško planiranje.\nProracun jednostepenog reduktora sa cilindricnim zupcanicima sa kosim zupcima Maja 0 3,298 20-05-2012 01:12 AM\nMonetarne integracije Maja 0 877 02-02-2012 04:23 PM\nUniveritet za poslovne studije (2) Dzemala 0 938 25-06-2010 03:52 PM\nSWOT analiza Više poslovne škole u Blacu Vesnica 0 1,954 12-05-2010 09:24 PM\nEkonomske integracije Vesnica 0 1,674 10-05-2010 06:00 PM


- Znali smo da će biti ovako, očekivali smo težak meč pred njihovom publikom. Oni tada uvek igraju najbolje. Ipak, uspeli smo da trijumfujemo, a najvažnije je bilo da da odbranu odigramo na visokom nivou. Važno je da nastavimo u ovom ritmu, a sada nas čeka još teži zadatak protiv Poljske - rekao je Atanisijević.\nOva pobeda još više dobija na značaju ako se zna da je pobeđen domaćin.\n- Prošle godine smo igrali protiv Poljske pred 80.000 gledalaca, tako da smo navikli - zaključio je naš reprezentativac.\nIzarbanici Nikole Grbića drugi meč u ovoj rundi igraju protiv Poljske u četvrtak u 20.30, našoj selekciji je dovoljan set u tom susretu da obezbedi prolaz u polufinale.


Magazin online Sandra O napušta “Uvod u anatomiju” - 15 August 2013 - Magazin - Vojvodina Net\nSandra O napušta “Uvod u anatomiju”\nJedna od zvezda serije "Uvod u anatomiju" Sandra O, uskoro napušta ovu medicinsku dramu, javili su mediji u Holivudu.\nGlumica koja igra dr Kristinu Jang seriju će napustiti na kraju nove sezone.\n"Kreativno, mislim da sam sve dala i mislim da je vreme da je pustim", rekla je O listu "Holivud riporter". "Ona je bila veoma interesantan lik za igranje i zaista mislim da i ona želi da ode. A ja sam spremna da je pustim", dodala je ona.\nGlumica je dodala da će scenaristi serije sada početi da razmatraju najbolji način za odlazak jednog od najpopularnijih likova u seriji.\nTvorac serije Ssonda Rajms rekla je da je jedan od najboljih dana u njenom životu scenariste bio kada je Sandra O došla na audiciju i zauvek promenila kurs "Uvoda u anatoiju" sjajnim izvodjenjem Kristine Jang.\n"Tokom poslednjih 10 sezona, ja sam napredovala zahvaljujući Sandrinom poverenju, veri i prijateljstvu i ne mogu da izrazim koliko sam zahvalna na njenoj saradnji na liku koji obe toliko volimo. Ova godina će biti gorko slatka za nas - uživaćemo u svakom trenutku Kristine Jang i daćemo joj izlaz koji zaslužuje", rekla je Rajms.\n"A kada Sandra izadje, 'Uvod u anatomiju' će ponovo biti promenjen zauvek", dodala je ona.\nPredsedavajući mreže ABC gde se serija prikazuje rekao je da "Uvod u anatomiju" može da se nastavi još "mnogo, mnogo godina".\nDeseta sezona "Uvoda u anatomiju" u SAD počinje da se prikazuje 26. septembra.


Farma: Jedan farmer danas napustio imanje\nFarma: Jedan farmer danas napustio imanje\nMay 13, 2016 FTorgAdmin Rijaliti Leave a comment\nIako su sinoć imali nezaboravnu žurku, Zadruga je odlučila da učesnike iznenadi tako što će jedan takmičar morati da nusti imanje u Lisoviću.\nZadruga rijalitija Farma 7 odlučila je da učesnicima danas priredi pravi petak 13., te će jedan učesnik morati da napusti imanje.\nIako su sinoć imali nezaboravnu žurku, Zadruga je odlučila da učesnike iznenadi tako što će jedan takmičar morati da napusti imanje u Lisoviću. Verujemo da će Ceci Jovanović biti najteže, jer je u pitanju Miloš Radičević koji je u ponedeljak ušao na Farmu samo na četiri dana.\nIako su se ponadali da bi možda mogao da ostane i do samog kraja i bori se za nagradu od 50.000 evra, kako saznajemo od izvora bliskih manekenu, Radičević bi trebalo da danas u toku dana napusti najpoznatije imanje u Srbiji.\nČitaj još Parovi: Održane prve nominacije u novoj sezoni\nPogledajte njegovo pozdravljanje sa farmerima:\n« Farma: Marija Ana ponovo u Filipovom krevetu (VIDEO)\nNOVI SPOT: Marija Šerifović – “Svoja i tvoja” (OFFICIAL VIDEO 2016) »


Krali iz magacina\nDatum kreiranja: 21.03.2016 - 13:21:06\nPožeški policajci identifikovali su dvojicu muškaraca starosti 26 i 21 godinu za koje se sumnja da su krali robu iz jednog požeškog preduzeća. Mladići su u više navrata preko krova ulazili u magacin te firme i odnosili veću količinu elektromaterijala.\nOštetili 46 preduzeća za skoro 26 miliona dinara\nDatum kreiranja: 18.03.2016 - 11:34:12\nPrema Tanjugovim informacijama iz MUP-a, u akciji “Skener”, uhapšen je i bivši fudbaler Crvene zvezde Zoran Njeguš. On je uhapšen zbog malverzacija sa nekretninama na Zlatiboru.\nNa Zlatiboru šokirani hapšenjem Zorana Njeguša\nDatum kreiranja: 20.03.2016 - 07:33:22\nPrvi pravi prolećni dan na Zlatiboru, protekao je u senci akcije "Skener" i vesti o hapšenju poznatog sportiste iz Užica Zorana Njeguša, zbog sumnji da je učestvovao u malverzacijama sa nekretninama na ovoj planini.\nRasvetljena tri krivična dela\nDatum kreiranja: 15.03.2016 - 10:44:02\nPolicija je u Požegi rasvetlila tri krivična dela teška krađa, koja su izvršena u martu ove i decembru prošle godine.\nSumnja se da su dvojica muškaraca iz Požege i jedan iz Loznice,\nUžičani uhapšeni u Španiji i Češkoj\nFalsifikovale svetske brendove


Guverner Narodne banke Srbije Jorgovanka Tabaković, koja je i guverner Republike Srbije u Međunarodnom monetarnom fondu, predvodiće delegaciju Srbije na sastancima tokom Prolećnog zasedanja Međunarodnog monetarnog fonda, koje se ove godine održava od 5. do 11. aprila.\nZbog aktuelne zdravstvene situacije uzrokovane pandemijom virusa korona, Prolećno zasedanje Međunarodnog monetarnog fonda i Grupacije Svetske banke, kao i prošle godine, organizovano je u virtuelnom formatu.\nTokom Prolećnog zasedanja biće održani sastanci savetodavnih organa ovih institucija – Međunarodnog monetarnog i finansijskog komiteta i Zajedničkog komiteta za razvoj. U radu ovih komiteta Srbija učestvuje preko Konstituence Švajcarske, čija je članica i preko koje ostvaruje svoje pravo glasa u Međunarodnom monetarnom fondu i Svetskoj banci.\nSastanak Konstituence Švajcarske održaće se 6. aprila, dok je sastanak Međunarodnog monetarnog i finansijskog komiteta planiran za 8. april, s fokusom na suzbijanje pandemije, globalne izglede privrednog oporavka od posledica pandemije, kao i uslove u kojima će se oporavak sprovoditi. Poslednji u nizu je sastanak s guvernerima i ministrima finansija srednje, istočne i jugoistočne Evrope, tokom kojeg će se diskutovati o preduzetim merama i ekonomskim izgledima i izazovima za Evropu u uslovima pandemije.\nTokom obraćanja uoči predstojećeg Prolećnog zasedanja, generalni direktor Međunarodnog monetarnog fonda Kristalina Georgijeva iznela je ocenu te institucije da su širom sveta uloženi vanredni napori u borbi protiv efekata pandemije. Vlade su preduzele sveobuhvatne mere, uključujući fiskalnu podršku u iznosu od oko 16 biliona dolara, a centralne banke su dale ogromnu podršku likvidnosti i povoljnim uslovima finansiranja. Ocena ove institucije je da bi, bez istovremene primene svih ovih mera, globalna ekonomska kontrakcija tokom prošle godine bila najmanje tri puta veća i dogodila bi se još jedna velika depresija. Ocenjeno je i da je uspeh procesa vakcinacije bio veći tamo gde su ljudi imali mogućnost izbora vakcina.


RAST BROJA TURISTA Investitori zainteresovani za gradnju hotela u Banjaluci | Banjaluka.net\nRAST BROJA TURISTA Investitori zainteresovani za gradnju hotela u Banjaluci\nU Turističkoj organizaciji Banjaluka zadovoljni su rastom broja gostiju u okviru svjetskog prosjeka oko tri do četiri odsto na godišnjem nivou i nadaju se da će on biti nastavljen u tom obimu.\n– Tu posebno vidimo šansu sa povećanjem pristupačnosti Banjaluke, odnosno uvođenjem jeftinih avionskih linija sa banjalučkog aerodroma- kaže Šukalo.\n– Tu nas prestiže Teslić zahvaljujući Banjskom centru “Vrućica”, odnosno stacionarnom vidu turizma sa kojim Banjaluka ne može konkurisati, ali se nadamo da će ulaganja i vlasnička trasformacija u banjalučkom Banjsko-rekreativni centar “Šeher” uticati na to da povećamo vrijeme boravka turista u Banjaluci- kaže Šukalo.\n– Banjaluka je grad događaja gdje se tokom godine organizuje veliki broj kako onih tradicionalnih, tako i onih sporadičnih događaja kao što su neki određeni koncerti, izložbe, predstave koji mogu biti interesantni gostima, odnosno turistima- rekao je Šukalo.\n– Uvijek se nekako traži krevet više, tako očekujemo da će biti i ove godine s tim da nas očekuje ponovo praktično čitav mjesec događaja “spakovanih” u manifestaciju “Zimska čarolija”, tako da očekujemo porast broja posjeta tokom cijelog mjeseca decembra, ali i tokom novogodišnjih praznika, kad Banjaluka nema dovoljno kapaciteta- navodi Šukalo.\n– Očekujemo uskoro otvaranje rekonstruisanog hotela “Slavija”, a smještajni kapacitet će povećati i Samački dom u naselju Starčevica koji se takođe renovira, a koji raspolaže sa oko 300 kreveta- rekao je Šukalo.


Klopp o Cityju | N1 BA\nKlopp: Samo City može da zaustavi City\nIako je njegov tim, za sada, jedini bez poraza u Premier ligi Jurgen Klopp smatra da je Manchester City i dalje favorit za osvajanje titule i kaže da Građani ne pokazuju nikakve slabosti. Ipak, zna koji je jedini tim koji može da ih zaustavi.\nLiverpool će u petak pokušati da niz bez poraza u Premier ligi ove sezone produži na 18 mečeva. Redsi gostuju Wolverhamptonu (Sport Klub 1, 21 sat), a Jurgen Klopp kaže da je Manchester City ekipa koja je favorit za osvajanje titule i ponavlja da "samo City može da zaustavi City".\n"Oni su veoma, veoma, veoma dobri. Moramo to da poštujemo. Ne mogu da kažem da su u ovom ili onom meču imali sreće. Nije tako. Jednostavno su uvijek na visini zadatka. Tako je od prošle sezone koju su završili sa 100 poena. Moram da kažem, kapa dole. Ne pokazuju nikakav znak slabosti", rekao je Jurgen Klopp.\n"Gledaš njihove utakmice. OK, možda ne onu protiv Evertona, ali tada je bilo 13:30 i igrali su poslije Lige šampiona. Prvih 15 minuta je bilo kao produženo zagrijavanje, lopta je letila na sve strane, promašivali su pasove. Ali, poslije toga su preuzeli kontrolu i bez problema došli do pobjede. Hvala lijepo. Sljedeći", u svom stilu je naveo primjer Nijemac.\n"Oni su aktuelni šampioni i igraju kao šampioni. Mi ostali smo izazivači. Zato moramo da se koncentrišemo na svaki meč i ne smijemo da uzimamo nikoga zdravo za gotovo. Ako su oni mogli do titule, i mi ostalo moramo da mislimo da možemo i mi", objasnio je Klopp.\nLiverpool u 17 mečeva u ligi nema poraz, uz 14 pobjeda zabilježena su tri remija za 45 bodova i trenutno prvo mjesto na tabeli. Zar Liverpool nije postao tim koji ostali žele da zaustave?\n"Iskreno, ne gledm nas na taj način. Gledam nas svakog dana, svake nedjelje i znam da još uvijek moramo da radimo na nekim stvarima. Da li želim da imam više vremena da radim na različitim stvarima - naravno, uvijek. Ali niko od nas nema vremena. Moramo da se koncentrišemo jer su stalno pred nama mečevi i kada praviš promjene moraš da se nadaš da će one da funkcionišu i da će donijeti rezultat. Tako je kako je. O nama razmišljam kao o timu koji želi da pobjedi u svakom sljedećem meču i koji može to da uradi. Ne kažem to da bih nas rasteretio pritiska. Samo gledam situaciju realno i moram da kažem da je City u ovom trnutku tim koji svi žele da pobjede", poručuje menadžer Liverpoola.


BANJALUKA – Ministarstvo finansija Republike Srpske izradilo je Nacrt zakona o izmjenama i dopunama Zakona o Garantnom fondu s ciljem unapređenja njegove poslovne aktivnosti i jačanja uloge u podsticanju razvoja preduzetništva, što bi doprinijelo povećanju konkurentnosti i produktivnosti privrede Republike Srpske.\nVlada Srpske je na 20. sjednici usvojila Nacrt zakona o izmjenama i dopunama Zakona o Garantom fondu koji je uvršten u dnevni red predstojeće sjednice Narodne skupštine Republike Srpske.\nPredloženim odredbama uvodi se mogućnost da Fond, pored garantovanja konkretne finansijske obaveze preduzetnika izdavanjem pojedinačnih garancija, izdaje i garancije za obezbjeđenje dijela obaveze iz portfelja kredita, ugovorenih između preduzetnika i banke.\nTo bi trebalo da podstakne banke na dodatnu kreditnu aktivnosti i odobravanje većeg broja kredita malim i srednjim preduzećima, jer bi Fond kontinuirano garantovao pokriće kreditnog rizika do 25 odsto izloženosti riziku na nivou portfelja, rečeno je Srni u Ministarstvu finansija.\nOsim toga, predlaže se i ukidanje ograničenja davanja garancija za finansiranje trgovačke djelatnosti.\nIz Ministarstva finansija Srpske naglašavaju da je u Nacrtu zakona precizirano da Fond može izdati garancije najviše do 70 odsto iznosa odobrenog kredita ili druge finansijske obaveze koje je preduzetniku odgovorila banka ili druga finansijska organizacija.\nUmjesto dosadašnjeg tromjesečnog perioda obračuna i plaćanja naknade, Nacrtom se predlaže da preduzetnici naknadu za korišćenje garancija plaćaju Fondu na način određen ugovorom, čime bi se preduzetnicima olakšalo upravljanje troškovima.\nGarantni fond Republike Srpske osnovan je 2010. godine s ciljem olakšavanja preduzetnicima, pravnim i fizičkim licima, pristup sredstvima kroz garantovanje kreditnih ili drugih finansijskih obaveza prema bankama i drugim finansijskim organizacijama.\nOd početka poslovanja do aprila 2019. godine izdao je 142 garancije u ukupnom iznosu od 29,28 miliona KM. Prilagođavajući se zahtjevima tržišta Fond je razvijao i izdavao garancije putem tri grupe garantnih linija – osnovne garantne linije, linije za početne poslovne aktivnosti i posebne garantno-kreditne linije.\nU proteklom periodu Fond je ostvario saradnju i izdao garancije u korist pet finansijskih posrednika koji posluju u Republici Srpskoj. Takođe, Fond je ostvario i saradnju sa 21 opštinom u Republici Srpskoj, sa kojima su zaključeni protokoli o saradnji i definisana područja međusobne saradnje na realizaciji aktivnosti potpisnika.\nRadi ostvarenja dodatnih prihoda, slobodna sredstva Fonda uložena su u hartije od vrijednosti i to najvećim dijelom u hartije od vrijednosti Republike Srpske i lokalnih zajednica.\nGarantni fond je imao značajnu ulogu u ublažavanju svjetske ekonomske krize koja je pogodila i Republiku Srpsku 2009. godine, te njenih posljedica koje su nakon toga uslijedile.\nMeđutim, nakon više od osam godina od osnivanja Fonda, uslovi na finansijskom tržištu su znato izmijenjeni zbog čega je potrebno prilagoditi poslovne aktivnosti Fonda tako da se ojača njegova ulogu u podsticanju razvoja preduzetništva, što bi doprinijelo i povećanju konkurentnosti i produktivnosti privrede Republike Srpske.\nU martu ove godine formirana je Radna grupa za unapređenje poslovanja Garantnog fonda Republike Srpske, koji čine predstavnici Fonda, Ministarstva finansija i Ministarstva privrede i preduzetništva Republike Srpske s ciljem analize poslovanja Fonda, te unapređenja zakonskog okvira. Srna\nTagovi: garancijegarantni fond rsizborizmjene zakonaministarstvo finansijavazno


Politika: Šainović u Srbiji do kraja avgusta\nBivši potpredsednik Vlade SR Jugoslavije Nikola Šainović trebalo bi da se do kraja avgusta vrati u Srbiju iz zatvora u Švedskoj, jer je odslužio dve trećine kazne od 18 godina zbog ratnih zločina, saznaje dnevni list „Politika“.\nBranioci Šainovića uputili su u junu zahtev da njihov klijent bude pušten na prevremenu slobodu 26. avgusta, navodi taj list u izdanju od subote.\nJedan od najbližih saradnika bivšeg predsednika SR Jugoslavije Slobodana Miloševića osuđen je u Haškom tribunalu za učešće u udruženom zločinačkom poduhvatu sa ciljem etničkog čišćenja Kosova od Albanaca 1999. godine.\nŠainović se predao sudu 2002. godine, a prvostepenom presudom osuđen je na 22 godine zatvora. Žalbeno veće mu je u januaru 2014. smanjilo kaznu na 18 godina. Odbrana je u zahtevu za njegovo puštanje navela da nekadašnji funkcioner sada ima 66 godina, da boluje od dijabetesa i glaukoma, da je penzioner i da će na slobodi živeti od penzije sa ženom i dva sina.


EPIDEMIJA: Smrtonosna ebola se širi po Evropi? – Nadlanu.com\nEPIDEMIJA: Smrtonosna ebola se širi po Evropi?\nObjavljeno 22. apr 2014. / 10:41:04\nFoto: Kjell Gunnar Beraas, MSF/AP\nZastrašujući virus ebole koji hara širom sedam država zapadne Afrike, gde je od februara pokosio više od 130 života, stigao je i u Evropu, tačnije u Italiju, pa se širi panika zbog mogućnosti njegovog brzog širenja po ostatku Starog kontinenta.\nTe informacije proširile su se internetom velikom brzinom i izazvale strah u desetinama evropskih zemalja, ali još uvek nema zvaničnih podataka da su pacijenti kod naših suseda zaista dobili smrtonosnu bolest.\nNa sajtu Tarner radio netvork osvanula je vest da je smrtonosna bolest koja proždire meso pacijenta i izaziva stvaranje otvorenih rana, a čiji su simptomi unutrašnje i spoljašnje krvarenje, povraćanje krvi i dijareja, do italijanskog grada Pize stigla preko imigranata iz Gvineje.\nOdatle se širila zahvaljujući lažnim negativnim nalazima, koji su pokazali da zaražene osobe imaju običan grip, pa su otpuštane iz bolnice. Broj obolelih tako je za samo 24 časa porastao za 15 odsto.\nDa sve bude strašnije, neki pacijenti rešili su da putuju i čak 40 njih emigriralo je u Evropu. Oni su trenutno na ispitivanjima u bolnici u Pizi, koja je u izolaciji. Pored toga, naučnici smatraju da je virus od februara mutirao i razvio se.\n"U Gvineji su se pojavile nove podvrste virusa", napisano je u tekstu koji je u New England Journal of Medicine objavila grupa od 30 lekara.\nPošto je reč o veoma zaraznoj bolesti, postoji strah da bi za nekoliko nedelja moglo doći do pandemije. Međutim, italijanski zvaničnici zasad negiraju da se u njihovoj državi pojavila ebola, ali ministarstvo zdravlja saopštilo je da su Rim i Milano spremni ukoliko do toga dođe.\nSAD SE SPREMAJU ZA ZARAZU\nPrema navodima internet sajta Shtfplan.com, i Amerika se već priprema u slučaju da se virus ebole pojavi na njenoj teritoriji. Naime, SAD su spremne da zaražene osobe, ukoliko ih primete, momentalno zaustave na aerodromu i onemoguće im ulazak u zemlju.\nŠANSE ZA ŠIRENJE EBOLE U SVETU\n- 63 odsto iznose šanse da se virus za osam dana pojavi u Italiji\n- 44 odsto je mogućnost da za 15 dana bude u Španiji\n- 77 odsto je mogućnost da ebola stigne u Saudijsku Arabiju za 21 dan\n- 29 odsto iznose šanse da smrtonosna bolest za 28 dana pređe granicu Amerike


Hocu.ba Poziv za prijave: Škola drugačijih sjećanja u Istočnoj Bosni – Gornjem Podrinju – Hocu.ba\nPoziv za prijave: Škola drugačijih sjećanja u Istočnoj Bosni – Gornjem Podrinju\nRok prijave 20.07.2019\nInicijativa mladih za ljudska prava u Bosni i Hercegovini (YIHR) organizuje po treći put regionalnu Školu drugačijih sjećanja u Istočnoj Bosni – Gornjem Podrinju od 24. do 28. jula 2019. godine.\nŠta je Škola drugačijih sjećanja?\nŠkola drugačijih sjećanja je ljetni edukativni program baziran na studijskim posjetama čiji je cilj razmjena iskustava lokalne zajednice, aktivista/kinja za ljudska prava, predstavnika/ca vjerskih zajednica, historičara/ki, žrtava i svjedoka/inja o procesu pomirenja i suočavanja sa prošlošću. Škola obuhvata posjete mjestima stradanja i ratnih zločina iz Drugog svjetskog rata i posljednjeg rata u Bosni i Hercegovini od 1991. do 1995. godine, povezujući iskustva zajednica sa šireg područja jedne regije.\nIniciran od strane svojih aktivista i aktivistkinja, YIHR BiH je ovaj program pokrenuo 2014. godine s ciljem povećanja stepena upoznavanja mladih o događajima iz posljednja dva rata na području Hercegovine. Aktivnosti Škole obuhvataju obilaske mjesta stradanja, lokacija masovnih grobnica, koncentracionih logora, vjerskih objekata, mezarja i grobalja, spomenika i memorijala. Od 2016. godine je Škola regionalnog karaktera, te se učesnicima i učesnicama iz BiH pridružuje i manja grupa iz susjednih zemalja – Hrvatske, Srbije i Crne Gore.\nO ovogodišnjem programu:\nNakon pozitivnih iskustava organizacije i implementacije Škole drugačijih sjećanja u Hercegovini od 2014. godine, YIHR BiH zadnje dvije godine organizuje još jednu Školu sa istom tematikom za područje Istočne Bosne vezano za Gornje Podrinje i lokalitete na širem području Foče, Goražda i Višegrada.\nTreća Škola drugačijih sjećanja u Istočnoj Bosni – Gornjem Podrinju se realizuje u periodu od 24. do 28. jula 2018. godine, tako što okuplja učesnike i učesnice 24. jula u Sarajevu odakle kreće prema Tjentištu gdje je baza Škole. Tjentište je stalna baza škole odakle se ide u obilaske lokaliteta uzduž Gornjeg Podrinja, sve do povratka u Sarajevo 28. jula kada se završavaju aktivnosti Škole.\nU sklopu ovog programa učesnici i učesnice će imat priliku posjetiti širu okolinu Foče, Goražda i Višegrada, poput Tjentišta, Miljevine, Jošanice, Rorova, različitih muzeja i drugih mjesta, te saznati više o neispričanim pričama iz ovoga kraja. Osim posjeta, biće organizovane i posebne projekcije filmova i tematske diskusije.\nUslovi za prijavu učesnika i učesnica sa područja Bosne i Hercegovine:\nDobrodošli su svi učesnici i učesnice rođeni/e od 1992. do 1999. godine\nOhrabruje se učešće oba pola, kao i ravnomjerna i ravnopravna zastupljenost učesnika/ca iz različitih krajeva Bosne i Hercegovine, što će biti jedan od kriterija izbora učesnika/ca.\nPosebno se ohrabruje učešće učesnika/ca koji/e ranije nisu imali/e priliku učestvovati u programima koji se bave suočavanjem s prošlošću i tematikom ratnih zločina.\nPrijave se najkasnije zaključno sa 15. julom 2019. godine popunjavaju obrascem na ovom linku: OBRAZAC ZA PRIJAVU\nNakon pohađanja Škole, od učesnika/ca se traži kratki osvrt kroz tekst, slike ili video koji će biti objavljeni na zvaničnim platformama YIHR-a BiH.\nZbog očekivano velikog broja prijava kontaktirani će biti samo kandidati/kandidatkinje koje su primljeni na program i to najkasnije do 20. jula 2019. godine. Za selekciju učesnika i učesnica iz Hrvatske, Srbije i Crne Gore odgovorne su kancelarije Inicijative u tim zemljama.\nTokom trajanja programa je učesnicima i učesnicama osigurana hrana, osvježenje, smještaj i prijevoz.\nZa sve dodatne informacije nas možete kontaktirati putem telefona na broj 063 269 284 ili putem e-maila na [email protected]\nIskusite jedan drugačiji pristup izučavanju procesa suočavanja sa prošlošću kroz pogled i priču onih koji su zločine preživjeli ili onih koji sjećanje na zločin nose preko priča prenošenih sa generacije na generaciju. Propitujte ovakav pristup, istražujte i saznajte više o događajima iz bliže i dalje prošlosti koji danas oblikuju odnose u našem društvu.\n« Prijavite se na trening “Roma Mobile Books”\nASA Osiguranje nudi studentski posao »


Susret pokrajinskog sekretara za privredu i turizam dr Nenada Ivaniševića i predsednika Saveza samostalnih sindikata Vojvodine Gorana Milića u znaku predstojećih mera podrške – Покрајински секретаријат за привреду и туризам\nNovi Sad, 04. novembar 2020. – Pokrajinski sekretar za privredu i turizam, dr Nenad Ivanišević, sastao se danas sa predsednikom Saveza samostalnih sindikata Vojvodine, Goranom Milićem, uz prisustvo saradnika, pri čemu su razgovarali o aktuelnoj situaciji u sferi sindikata, lokalnih socijalno-ekonomskih saveta, o stanju na tržištu rada, u privredi, sa posebnim akcentom na turizam, kao granu privrede koja je jedna od najpogođenijih trenutnom krizom nastalom usled pandemije virusa Covid-19.\nDanašnji konstruktivni dijalog sa SSSV-om, kao jednim od najrelevantnijih socijalnih partnera, od izuzetne je važnosti za kreiranje finansijskih, ali i nefinansijskih podsticajnih mera namenjenih navedenim društvenim kategorijama, ali i resoru privrede i njenih grana.\nPokrajinski sekretar je istakao je svakako jedan od najvažnijih ciljeva prevazilaženje izazova i problema koji su evidentni u ovim resorima, uz pružanje pomoći turizmu kako bi opstao i održao se, kao i očuvanje radnih mesta. On je dodao da je pomoć i iskustvo SSSV-a, njegove uprave, članica, saradnika i socijalnih partnera veoma važno prilikom kreiranja predstojećih mera Sekretarijata.\nUčesnici sastanka su se ovim putem usaglasili oko daljih koraka u okviru postojeće saradnje, posebno istakavši jačanje tripartitnog dijaloga i položaja pojedinih ugroženih društvenih kategorija.\nIvanišević će se u narednom periodu sastati i sa predstavnicima Pokrajinskog socijalno-ekonomskog saveta sa kojima će razgovarati, između ostalog, i o pitanju pomoći postojećim, ali i osnivanju novih lokalnih socijalno-ekonomskih saveta na teritoriji AP Vojvodine.


NEDOVIĆ JUNAK PANATINAIKOSA: Srbin ponovo vodio tim do pobede! | Blok vesti\nHome Sport NEDOVIĆ JUNAK PANATINAIKOSA: Srbin ponovo vodio tim do pobede!\nNEDOVIĆ JUNAK PANATINAIKOSA: Srbin ponovo vodio tim do pobede!\nNEMANJA Nedović je još jednom bio junak pobede Panatinaikosa. Ovoga puta su atinski "zeleni" savladali Asvel u 26. kolu Evrolige rezultatom 76:33.Original Article\nPrevious articleBrisel, London i Tel Aviv povlače osoblje, savetuju da se ne putuje u Ukrajinu\nNext articleZelenski naložio da se snage teritorijalne odbrane povećaju na dva miliona ljudi


POZIV ZA STRUČNO SAVJETOVANJE\n„GOVOR MRŽNJE NA INTERNETU I ELEKTRONSKIM MEDIJIMA“\nSarajevo, sala CEST F BIH, Halida Nazečića 4\n29. maj/svibanj 2019. godine\nCentar za edukaciju sudija i tužilaca u Federaciji Bosne i Hercegovine u saradnji sa Fondacijom Centar za javno pravo CJP organizuje jednodnevno stručno savjetovanje na temu: „Govor mržnje na internetu i elektronskim medijima“. Savjetovanje će biti održano 29. maja/svibnja 2019. godine u Sarajevu, prostorije Centra za edukaciju sudija i tužilaca u Federaciji BiH.\nCilj ove aktivnosti je utvrditi kriterije za ocjenu nedopuštenog ponašanja na internetu, za ocjenu porasta govora mržnje i određivanja elementa pravne odgovornosti. Ovim savjetovanjem biće obuhvaćeni javnopravni, krivičnopravni i civilnopravni aspekti govora mržnje sa konkretnim medijskim aspektima.\nOvim putem Vas pozivamo da prijavite učešće zainteresiranih sudija i tužilaca na navedenoj aktivnosti.\nU skladu sa Odlukom Upravnog odbora CEST F BIH, sudijama i tužiocima učesnicima navedenog savjetovanja, priznat će se jedan dan obavezne obuke za 2019. godinu.\nZa sva dodatna pitanja i prijave stojimo Vam na raspolaganju tel: 033-562 550\nDnebni red Savjetovanja preuzmite OVDJE.


Ambasada SAD traži od bh. vlasti da za migrante otvore prihvatni centar Bira – Fokus.ba\nAmbasada SAD traži od bh. vlasti da za migrante otvore prihvatni centar Bira\nUz komentar su dodali i zvaničnu izjavu Delegacije EU u BiH koji su, također, večeras reagovali povodom današnjih dešavanja u USK\nIz Ambasade SAD-a su se oglasili po pitanju migrantske krize u BiH, posebno povodom današnjih dešavanja u Unsko-sanskom kantonu gdje je kamp Lipa u potpunosti uništen.\n“Duboko smo zabrinuti zbog rastuće humanitarne krize u USK gdje se hiljade migranata i azilanata nalaze bez smještaja. Pozivamo kantonalne i općinske vlasti da privremeno otvore prihvatni centar Bira jer je kamp Lipa neuslovan za zimu”, napisali su na Twitteru iz Ambasade SAD-a u BiH.\nUz komentar su dodali i zvaničnu izjavu Delegacije EU u BiH koji su, također, večeras reagovali povodom današnjih dešavanja u USK.\n“”Nažalost, vlasti Bosne i Hercegovine nisu uspjele realizirati preseljenje u Biru, koja je prethodno ispražnjena i ostaje neiskorištena uprkos kontinuiranom finansiranju od Evropske unije. Neuspjeh vlasti Unsko-sanskog kantona da djeluju pokreće pitanja u kontekstu vladavine prava i direktno doprinosi humanitarnoj i sigurnosnoj krizi.\nJoš jednom pozivamo vlasti da prevaziđu politička pitanja i ponovo otvore centar Bira u Bihaću kao privremeno rješenje. Pozivamo vlasti da osiguraju dovoljne kapacitete za smještaj izbjeglica i migranata u zimskom periodu”, naveli su iz Delegacije EU u BiH.


studeni 2017 - Stranica 2 od 3 - Općina Bosanska Krupa\n17/11/2017 by Općina Bosanska Krupa\nSvim srednjoškolcima i studentima sa područja općine Bosanska Krupa, ali i svim ostalim mladim ljudima koji su u potrazi za znanjem, u povodu 17. novembra – Međunarodnog dana srednjoškolaca i studenata, upućujem najiskrenije čestitke.\n15/11/2017 by Općina Bosanska Krupa\n13/11/2017 by Općina Bosanska Krupa\nKroz projekt „Kompostiranje bio-otpada na području USK – 2017“ kojeg petu godinu zaredom provodi Ministarstvo za građenje, prostorno uređenje i zaštitu okoliša Unsko-sanskog kantona novčano su nagrađene po tri mjesne zajednice iz svake lokalne zajednice u kantonu.\nNajbolje u selektiranju otpada korištenjem kompostana i podizanju ekološke svijesti građana iz Bosanske Kupe su Veliki Dubovik (prvo mjesto), Arapuša (drugo mjesto) i Mahmić Selo (treće mjesto) koje su dobile 2.000, 1.500 i 1.000 KM. U projektu je ove godine učestvovalo i nagradu osvojilo i JKP „10. Juli“.\nPresijecanjem vrpce svečano otvoren put Priki potok – Konjodor\n10/11/2017 10/11/2017 by Općina Bosanska Krupa\nPut Priki potok – Konjodor, koji teritorijalno pripada i Bosanskoj Krupi i Bužimu, danas je presijecanjem vrpce uz prisustvo federalnog ministra poljoprivrede, vodoprivrede i šumarstva Šemsudina Dedića, premijera USK Huseina Rošića, načelnika Bosanske Krupe i Bužima Armina Halitovića i Zikrije Durakovića, drugih predstavnika vlasti, te brojnih mještana, svečano otvoren i pušten u saobraćaj.\n10/11/2017 by Općina Bosanska Krupa\nS ciljem umrežavanja i razmjene iskustava poduzetnica u općinama Grahovo, Bosanska Krupa i Cazin, Udruženje poslovnih žena u BiH organizuje\nOkrugli sto “Iskustva i prakse lokalnih zajednica u podsticanju poduzetništva žena” dana 13.01.2017.godine sa početkom u 11,30 sati u Hotelu Stari grad u Bosanskoj Krupi.\nNa okruglom stolu će biti prezentirani dostupni programi i mjere,prijedlozi potrebnih usluga, programa i mjera za otklanjanje prepreka, kao i ideja za unapređenje sveobuhvatne podrške za razvoj i podsticaj ženskog poduzetništva.\nPozivaju se sve sadašnje i buduće poduzetnice, predstavnice udruženja, kao i sve druge zainteresirane sugrađanke da uzmu aktivno učešće na ovom Okruglom stolu.\nZavršeni su radovi na rekonstrukciji puta Priki potok – Konjodor vrijedni više od 200 hiljada KM. Sredstva su osigurana preko projekta IFAD u kojem je jedan od partnera i Općina Bosanska Krupa. Svečanom otvaranju puta danas će prisustvovati predstavnici Vlade FBiH, Vlade USK, Općina Bosanska Krupa i Bužim, te predstavnici Sarajevske regionalne razvojne agencije (SERDA).\nObavještavamo građane općine Bosanska Krupa da će se od 10.11.2017. godine vršiti usklađivanje službene evidencije sa postojećim stanjem stambenih i pomoćnih objekata.\nNavedene poslove će vršiti ovlaštena službena lica Općine Bosanska Krupa, imenovana Rješenjem općinskog načelnika.\nRadi obostranog interesa, građane pozivamo na saradnju sa službenim licima koji će na terenu vršiti usklađivanje evidencije.


Ordenje narodnog heroja Danice Milosavljević poklonjene užičkom muzeju - Užice Oglasna Tabla\nмарт 21, 2018 07\nPorodica nedavno preminule Danice Dane Milosavljević, narodnog heroja, predala je njenih 17 ordenja i preko 20 medalja i drugih priznanja na čuvanje Narodnom muzeju u Užicu.\nPored ordena narodnog heroja, među ordenjem koje je predato Muzeju nalaze se i orden prvoborca i orden zasluga za narod sa zlatnom lentom.\nDirektor Narodnog muzeja Nikole Gogića istakao je da će ordenje upotpuniti fundus od preko 500 odlikovanja u zbirci muzeja i dodao da je u planu da se uradi spomen sobu heroja u kojoj će biti izložena ordenja svih 12 heroja iz Užica, koja će predstavljati deo muzejske i turističke ponude.\nPorodica Dane Milosavljević prisustvovala je predaji ordenja muzeju.\nUkupno je bilo 1.322 nosilaca Ordena narodnog heroja, najvišeg priznanja za hrabrost u bivšoj Jugoslaviji. Danas je živ još samo jedan, a poslednja žena među njima, Danica Dana Milosavljević umrla je u februaru u 93. godini.


Lokalni izbori u sjenci predsjedničkih\nsubota, 31 mart 2018 08:26\nZahuktava se kampanja za predsjedničke izbore, koji će biti održani 15. aprila i sasvim je jasno da će oni presudno uticati i na lokalne izbore koji su u Plužinama zakazani za 20. maj, a u Glavnom gradu, Golubovcima i još devet opština za 27. maj.\nOvo će biti najkraća kampanja i za predsjedničke i za lokalne izbore u istoriji crnogorskog parlamentarizma. Vikend novine pišu da su lokalni izbori samo privremeno u sjenci predsjedničkih, ali da su bitni.\nPartijske infrastrukture odavno rade na terenu, a prema riječima naših sagovornika, kampanja za lokalne izbore je, bez obzira na predsjedničke, već počela.\nPredsjednica Opštinskog odbora Demokratske partije socijalista Bar Branka Nikezić navodi da se DPS, kao najveći i najodgovorniji politički subjekt, i ovom prilikom prema političkim izazovima pozicionira u odnosu na značaj koji imaju za budućnost Crne Gore i prosperitet svih njenih građana.\n“U tom kontekstu, naš apsolutni prioritet trenutno je pobjeda Mila Đukanovića u prvom krugu predsjedničkih izbora. Snagu i odgovornost tom imperativu pojačava i činjenica da su našeg predsjedničkog kandidata podržale sve partije vladajuće koalicije i građani svih nacionalnih i etničkih grupa širom Crne Gore”, kazala je Nikezić za Vikend novine.\nMinistarstvo unutrašnjih poslova saopštilo je da je, nakon što je predsjednik države Filip Vujanovć za 27. maj raspisao lokalne izbore za odbornike u Skupštini Podgorice, Skupštini opštine Golubovci i skupštinama opština: Šavnik, Žabljak, Bar, Plav, Pljevlja, Rožaje, Danilovgrad, Bijelo Polje i Kolašin, broj birača u biračkom spisku glavnog grada na dan 17. marta 2018. godine 159.105.\nBroj birača u biračkom spisku u glavnom gradu Podgorica, prema kojem su održani prethodni parlamentarni izbori 16. oktobra 2016, bio 156.138.\nEvidentirano je da broj birača u biračkom spisku u opštini Golubovci, opštine u okviru glavnog grada, prema kojem su održani prethodni izbori 11.797, a da broj birača u biračkom spisku u martu ove godine iznosi 12.010.\n“Uvid u birački spisak birač može ostvariti lično, svakim radnim danom od osam do 14 časova, na šalterima područne jedinice Podgorica, filijale Golubovci, filijale Šavnik, filijale Žabljak, područne jedinice Bar, filijale Plav, područne jedinice Pljevlja, filijale Rožaje, filijale Danilovgrad, područne jedinice Bijelo Polje, filijale Kolašin i filijale Plužine, uz važeću ličnu kartu ili putnu ispravu (pasoš )", naveli su iz MUP-a.\nOsim toga, građanin može obaviti uvid u birački spisak direktno i preko internet portala www.biraci.me.\nVujanović je za 20. maj raspisao izbore za odbornike u Skupštini opštine Plužine.\nPrema podacima MUP-a, broj birača u biračkom spisku u opštini Plužine, prema kojem su održani prethodni izbori, bio je 2.586, a broj birača u biračkom spisku za lokalne izbore u opštini Plužine na dan 17. mart 2018. godine je 2.561.\nViše iz ove kategorije « U 2017. godini: Izdato 229 diplomatskih i 34 službena pasoša Dedeić: Nakon pobjede na predsjedničkim izborima, opozvaću ambasadora Crne Gore iz Prištine »